Oğlunun Bağırova yazdığı inanılmaz məktub - ATV.AZ\nOğlunun Bağırova yazdığı inanılmaz məktub\n29.10.2014 10:41 1668 dəfə oxunub\nCahangir Mir Cəfər oğlu Bağırov 1919-cu il oktyabrın 6-da anadan olub. Orta məktəbi bitirdikdən sonra ordu sıralarına göndərilmiş, 1938-ci ildə Yeysk şəhərindəki hərbi dəniz-təyyarəçilik məktəbini bitirmişdi. Müharibə başlayanda Cahangir leytenant idi, sorağı Serpuxov ətrafındakı ağır döyüşlərdən gəlirdi.\nGənc azərbaycanlı şahin partiya sıralarına keçirilmişdi. 1943-cü ilin əvvəllərində Cahangir Bağırov düşmənlə hava döyüşündə sol qolundan yaralansa da, təyyarəsini ustalıqla yerə endirdi, təslim olmadı. Yaralı şahini digər əsgərlərlə birlikdə Bakıdakı hərbi xəstəxanaya gətirdilər... Həmin ilin fevral ayının 4-də Cahangirin atasına yazdığı məktub 40 ildən sonra mətbuat səhifələrinə düşdü:\n“Əziz ata! 2 ay yarımdır ki, mən öz yerimdə sayır, indi bu qədər qiymətli olan çörəyi yeyirəm. Vətənimizin təhlükədə olduğu, minlərcə gəncin döyüş bölgəsində nə canını, nə qanını əsirgədiyi bir vaxtda müşahidəçi mövqeyindəyəm. Halbuki mən ən şiddətli döyüş yerlərində olmalıyam. Çünki sənin oğlunam, Vətənimin oğluyam, Partiyamızın oğluyam. Əgər sən bilsən ki, mən adamların gözlərinə baxanda necə xəcalət çəkirəm! Cavan, sağlam adam olsam da arxa cəbhədə vaxt keçirirəm... Ata, səndən xahiş edirəm ki, mənim cəbhəyə qayıtmaq məsələmin həllini sürətləndirəsən. Mənə burada bildirirlər ki, 2 ay yarım da gözləyim, yeni təyyarədə havaya qalxım... Mən isə hətta U-2 təyyarəsində uçmağa hazıram. Yalnız fəallyyətsizlik, döyüşdən qalmaq məni sıxır. Səbrsizlikiə cəbhəyə göndəriləcəyim günü gözləyirəm. Sübut edəcəyəm ki, sənin oğlun sənə və vətəninə layiqdir. Bərk-bərk öpürəm. Sənin Cahangirin”.\nBeləliklə, peşəkar təyyarəçi Cahangir Bağırov yenidən ön cəbhəyə yollandı. Alayda heç kəs bilmirdi ki, komandanlığın ən müşkül görünən tapşırığını dəqiq yerinə yetirən bu qaynar baxışlı şahin Azərbaycan rəhbərinin oğludur.\n1943-cü il iyun ayının əvvəli idi. Cahangir Bağırovun xidmət etdiyi hissə hərbi obyektimizi bombalamağa qalxan faşist təyyarələrini məhv edirdi. Düşmən təyyarələrinin qarşısına çıxan Cahangir Bağırov hər dəfə qələbə ilə qayıdırdı. İyunun 5-də növbəti əməliyyat zamanı C.Bağırov qəfildən 11 alman təyyarəsi ilə üzbəüz gəldi. Qeyri-adi məharətlə bunlardan yeddisini vurub yerə saldı. Yanacağı tükəndiyindən ölümün gözünə dik baxaraq təyyarəsini faşist təyyarəsinə vurdu...\nCəbhə qəzetlərində dərc olunmuş materiallarda C.Bağırovun qəhrəmanlıqla şəhid olması, onun ölümündən sonra “Lenin” ordeni ilə təltif olunmağa təqdim edilməsi göstərilirdi. Azərbaycanda isə yalnız iyulun 8-də respublika qəzetlərində nekroloq dərc olundu. Oxucular ilk dəfə idi ki, M.C.Bağırovun oğlunun şəklini görürdülər. Əfsuslar ki, qara haşiyədə.\n1943-cü il iyunun 6-da alman-faşist işğalçılarının cinayətlərini təhqiq və müəyyən edən fövqəladə komissiyanın sədri Nikolay Şvernik M.C.Bağırova zəng vuraraq, onun oğlunun rəşadətlə həlak olması xəbərini çatdırmış, səmimi-qəlbdən başsağlığı vermişdi.\nÖlümündən sonra “Lenin” ordeni ilə yanaşı, Sovet İttifaqı Qəhrəmanı -Qızıl Ulduz medalı ilə də təltif olunacağını bildirmişdi. Bunu da əlavə etmişdi ki, komandanlığın əmri ilə igid şahinin cənazəsi öz Vətəninə - Azərbaycana göndərilir.\n- Nikolay Mixayioviç, başsağlığı üçün minnətdaram. Ancaq xahiş edirəm, “Lenin” ordeni ilə kifayətlənəsiniz. Bir də müharibənin sərt qanunlarına riayət etməyi rica edirəm, Vətən yolunda canından keçənlərin hamısı mənim balalarımdır, oğlumun şəhid olduğu torpaqda basdırılmasına ata kimi etiraz etmirəm.\n- Yoldaş Bağırov, təltif barədəki xahişinizi nəzərə almaq olar. Ancaq ikincisi... gecdir. Tabut artıq hərbi təyyarədədir və Bakıya istiqamət götürmüşdür.\nCahangir Bağırovun cənazəsinin Bakıya gətirilməsinin bilavasitə təşkilatçısı olan Həzi Aslanov M.C.Bağırova təklif etmişdi ki, mərhum Dağüstü parkda dəfn edilsin. Azərbaycan rəhbəri Azərbaycan Ordusunun sərkərdəsinə “baxarıq” cavabını vermişdi. Həmin gün sübhdən Bakının Dağüstü parkından xeyli aralıda, Yasamal qəbiristanında sinə daşında “Cahangirdən və Mir Cəfərdən yadigar” yazılmış bir məzarın yanında təzə bir qəbir qazılırdı. Cahangirin əbədiyyət beşiyini anası yırğalayacaqdı.\nBunu, şəhid oğlun atası Mir Cəfər Bağırov məsləhət görmüşdü...


Azərbaycanın təbii fəlakət zonasında viruslu xəstəliklər faktı qeydə alınmayıb - nazir\nBiznes və iqtisadiyyat xəbərləri 17 İyun 2010 15:06 (UTC+04:00)\nHal-hazırda təbii fəlakət zonasında - Mərkəzi Aranda praktik olaraq viruslu xəstəliklər faktı qeydə alınmayıb, - cümə axşamı Azərbaycanın səhiyyə naziri Oqtay Şirəliyev bildirib.\n"Hal-hazırda təbii fəlakət zonasında dezinfeksiya üzrə genişmiqyaslı işlər aparılır və xüsusilə də yay mövsümündə - viruslu xəstəliklərin artdığı dövrdə, bu işlər çox aktual xarakter daşıyır", - nazir deyib.\nOnun sözlərinə görə, təbii fəlakət zonasında bütün profilaktik tədbirlər davam etdiriləcək. Nəticədə, ciddi viruslu xəstəliklərdən qorunmaq imkanı əldə olunacaq.\nNazirlikdən əvvəlcədən məlumat verildiyi kimi, Azərbaycanın Şirvan, Zərdab, Sabirabad və digər rayonlarında baş vermiş təbii fəlakət həmin regionların əhalisi üçün potensial təhlükə və gərgin sanitar-epidemioloji vəziyyət yaradıb.\nGərgin vəziyyətin aradan qaldırılması və regionlarda əhaliyə tibbi xidmətlərin göstərilməsi məqsədilə Azərbaycanın Səhiyyə Nazirliyinin struktur bölmələrinin rəhbərləri, həmçinin, müvafiq dövlət strukturlarının iştirakı ilə təxirəsalınmaz tədbirlərin müzakirə olunduğu fövqəladə iclas keçirilib.\nİlk növbədə, əhali arasında mümkün yoluxucu xəstəliklərin aradan qaldırılması, həmçinin, lazımi tibbi xidmətlərin göstərilməsi məqsədilə Səhiyyə Nazirliyinin mövcud sahələr üzrə yüksək peşəkar mütəxəssislərin ezam olunduğu qərargahı yaradılıb.\nİlk günlərdən təbii fəlakət zonasında epidemioloji vəziyyətin aradan qaldırılması məqsədilə kompleks tədbirlər hazırlanıb. Zonaya bütün lazımi dərman preparatları, eləcə də, dezinfeksiya üçün vasitələr göndərilib.\nMalyariyanın profilaktikası üçün yerli kimyəvi profilaktik və dezinfeksiya tədbirləri həyata keçirilir. Hal-hazırda təbii fəlakət zonasında əhali arasında heç bir ciddi yoluxucu xəstəliklər, o cümlədən, malyariya və qida zəhərlənməsi faktı qeydə alınmayıb.\nAzərbaycan Səhiyyə Nazirliyinin əsas məqsədi ərazilər qurudulduqdan sonra, təbii fəlakət zonasında fəal profilaktik və dezinfeksiya tədbirlərinin həyata keçirilməsidir.\n2 milyon kvadratmetr ərazinin qurudulmasından sonra, dezinfeksiya və 5,2 milyon kvadratmetr ərazidə isə dezinfeksiya işləri aparılacaq.\nBütün tədbirlər Azərbaycan Səhiyyə Nazirliyinin öz vəsaiti hesabına gerçəkləşdiriləcək.


Xalq artistimizin vəziyyəti ağırlaşıb\nXalq artisti, unudulmaz mahnıların ifaçısı Elmira Rəhimovanın vəziyyəti pisləşib. Bu barədə sənətkarın bacısı məlumat verib. O bildirib ki, Elmira Rəhimova hazırda ağır xəstədir: “Qızdırması çox yüksəkdir. Bir neçə dəfə həkim çağırmışıq. Hazırda da həkim nəzarətindədir. Heç danışa bilmir”.\nŞou-biznesimizin ən yaşlı dalaşqanı kimi məhşurlarşan Əli Mirəliyev həmkarı Üzeyir Mehdizadə ilə növbəti qalmaqal yaşayıb. Yerli telekanalların birində yayımlanan verilişin səhnəarxası görüntülərində Üzeyirin ifasından məmnun qalmayan Mirəliyev proqramı tərk etmək istədiyi görünürr. Qalmaqallı sənətçi ifaçını kloun adlandırmaqdan da çəkinmir. Məhz buna əsəbiləşən Üzeyir həmkarının ona qarşı hörmətsiz davrandığını söyləyərək, bərk əsəbləşir.\nGənc müğənni Elvin Abdullayev yeni mövsümün ilk mahnısını təqdim edib. O bildirib ki, sözləri Zeynəbə, musiqisi Gülnarəyə məxsus olan “Şanlı Azərbaycan” adlı əsər artıq hazırdır: “Keçən ildən üzərində çalışdığım bu mahnını nəhayət ki, bu ilin əvvəlində dinləyicilərə təhvil verə bildim. Əsərə ekran həyatı verməyi də düşünürəm. Bu il görəcəyim işlər çox olacaq. Əcnəbi bir xanım müğənnidən duet təklifi almışam. Öncədən xanım müğənninin adını açıqlamaq fikrim yoxdur. Artıq mahnı seçimini də etmişik. Duetimiz baş tutandan sonra bu müğənnin adını açıqlayacağam”.\nMüğənni Aybəniz Haşımova son günlər qızı Aynişan Quliyevanın nişanlanması ilə bağlı yayılan xəbərlərə münasibət bildirib. Əməkdar artist verdiyi açıqlamada qızının nişanlanmadığını, yayılan məlumatların yanlış olduğunu deyib: “Qızım nişanlanmayıb. Bu xəbəri kim yayıbsa, gedib özünü həkimə göstərsin” –deyə sənətçi məsələyə münasibət bildirib.\n1103 - nəfər baxıb


AŞPA-dan HAKİMİYYƏTİ SƏRT TƏNQİD EDƏN QƏTNAMƏ | Vətənim\nAŞPA-dan HAKİMİYYƏTİ SƏRT TƏNQİD EDƏN QƏTNAMƏ\nYanvarın 29-da AŞPA-da Avropada “Mətbuat azadlığının müdafiəsi haqqında” qətnamə müzakirə olunub\nAzərbaycanda müstəqil jurnalistlərə qarşı hücumlar, hökumətin tənqidçi səsləri susdurmaq üçün istifadə etdiyi üsullar, ötən il baş verən olaylar qətnamədə öz əksini tapıb. Qətnamənin qəbul edilməsi ilə bağlı səsvermə keçirilib. AŞPA üzvlərinin 78-i qətnamənin lehinə, 3 nəfər əleyhinə səs verib, 6 nəfər bitərəf qalıb. Səsvermənin nəticələri AŞPA-nın rəsmi saytında yerləşdirilib. Səsvermənin nəticələri ilə tanış olduqda bəlli olur ki, Azərbaycan nümayəndə heyətindən heç kim səsvermədə iştirak etməyib.\nKateqoriya:Dünya\tEtiketlər: avropa surasi, azerbaycan, qetname\tRica olunur şərh yazarkən təhqirə yol verməyin Cavabı ləğv et\tŞərhinizi buraya daxil edin...


PilatesLife® Studiyası – effektiv təlim, yüksək keyfiyyətli avadanlıq\nLayiqli mükəmməllikdən azadlığa\nÖZ BƏDƏNİNİ DÜZƏLDƏRSƏN – ÖZ RUHUNU DÜZƏLDƏRSƏN\nPilatesLife® studiyasında pilates məşğələlərinin aşağıdakı inkaredilməz üstünlükləri vardır:\nPilatesLife® komandası sizə sağlam bədən arzu edir və bu arzuya çatmaq üçün sizə hər zaman kömək etmək hazırdır.\n- Studiyanın sərəncamında ultramüasir avadanlıqlar, dünyaca məşhur ixtiraçı və idmanın bu istiqamətinin banisi olan – Jozef Pilatesin özünü təsdiqləmiş sistemi üzrə qrup məşğələləri üçün geniş zallar və fərdi məşğələlər üçün VİP otaqlar mövcuddur.\n- Pilateslife studiyasının əksər məşqçilərinin 10 ildən artıq iş təcrübəsi vardır. Onlar, Türkiyə Gimnastika Federasiyası tərəfindən lisenziyalaşdırılmış Seam Academy® məktəbində təhsil almış, ixtisaslarını təsdiqləyən sertifikata malik olmaqla, öz işlərinin peşəkar mütəxəssisləridirlər;\n- Qısa müddətdə yaxşı məşq nəticələri almaq üçün hər bir müştəri üçün fərdi korreksiya proqramı tərtib olunur;\nHamı məşğul ola bilər\n- Mərkəzdə, yaşından (uşaqlarda da daxil olmaqla), ilkin hazırlığından, sağlamlıq vəziyyətdən və digər faktorlardan asılı olmayaraq hər kəs məşq edə bilər. Studiyanın məşqçiləri öz orqanizmini möhkəmləndirmək istəyən hər insan üçün optimal proqram və idman hərəkətləri seçə bilirlər;\nDietoloq-həkim Dr. Tutu Zeynalova\n- PilatesLife komandasına yaxın zamanlarda, Azərbaycanda ilk və yeganə ESPEN (Avropa Klinik Qidalanma və Maddələr Mübadiləsi Cəmiyyəti) üzvü olan həkim-dietoloq Tutu Zeynalova qoşulmuşdur;\nÇox saylı masaj otağı\n- Studiyada çoxlu sayda masaj texnikasına yiyələnmiş yüksək ixtisaslı mütəxəssisi olan masaj kabineti fəaliyyət göstərir;\n- İş prosesində keyfiyyətli nəticələr əldə etməyə imkan verən tibbi və idman texnologiyaları innovasiyalarından istifadə edilir;\n- Metod hamiləlik və doğuşdan sonrakı bərpa dövründəki məşğələlər sistemi kimi öz gözəl təsdiqini tapmışdır. Bədənin lazımı yerində gücü azaltmağa imkan verən xüsusi avadanlıqlardan istifadə edilməsi, uşağı daşımaq zamanı məşqlər üçün ideal uyğundur.\nBel və çiyin ağrılarını azaldır\n- Fərdi məşğələlər çiyin ağrılarında, o cümlədən əzələ yırtıqlarında, osteoxondrozda, skoliozda, lordozda, kifozda, protuziyada qarın və bel əzələlərinin sabitləşdirilməsi üçün, həmçinin, koordinasiyanın mökəmləndirilməsi və eləcə də bütün bədənin hərəkətliliyinin inkişafı üçün əvəzedilməzdir.\nƏn yaxşı Technogym kardio trenajorlar\n- İndi studiyada pilates texnikası məşqlərini kardio güclə birləşdirmək istəyənlər üçün fitnes və sağlam həyat tərzi sahəsində dünya lideri Technogym şirkətinin trenajorlarında mümkündür;\nNadir İnbody aparatı\n- Mərkəzdə bədən kütləsi indeksini, əzələ kütləsi həcmini, yaşlılar və uşaqlar üçün 5 seqment üzrə yağ tərkibli faizini 30 saniyədə hesablanmaq üçün İnbody innovasiya aparatı quraşdırılmışdır. Bunlardan əlavə, orqanizmdə protein və mineralların həcmi qiymətləndirilir, yaşlılarda gizli piylənmənin və uşaqlarda piylənmə mərhələlərinin monitorinqi aparılır. Çəkinin korreksiyası, qidalanma rejimi və fiziki yükün səviyyəsinə dair tövsiyələr verilir. Qeyd etmək lazımdır ki, kardiostimulyator quraşdırılmış şəxslər və hamilə qadınlar üçün təhqiqat aparılır.\nPilatesLife® studiyasına xoş gəlmişiniz!\nBütün şübhələri kənara qoyun, elə bu saat başlayın!\nMən başlamaq istəyirəm!\nBədənin kompozisiyalı təhlili vasitəsilə güc gimnastikası məşqlərinin səmərəliliyinə nəzarət üzrə məsləhətçinin xidmətləri\nHamilə və Gənc Analar üçün xidmətlər\nPeşəkar masaj xidməti\nKardio məşqlər xidməti\nDöşək üzərində pilates\nUşaqlar üçün Pilates\nReformer üzərində Pilates\nQrup məşqlərinə indi qeydiyyatdan keçin\nBaki Xoreoqrafiya Akademiyasının məzunu.\nPilatesLife Men studiyasının məşqçisi\nGənc yaşından idmana böyük maraq göstərib. Peşəkar futbolçu - Azərbaycan gənclər yığmasının oyunçusu, gənclər komandaları arasında respublika çempionudur. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçidir.\nPilatesLife Men studiyasının\nUşaqlığdan idmana böyük maraq göstərib və bir neçə idman növündə özünü sınayıb. 3 il ərzində Powerlifting idmanında uğurla çalışıb və ölkə üzrə üçüncülüyü qazanıb, həm də hakimlik dərəcəsi mövcuddur SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçidir.\nIDO 2014 Dünya Break Dance çempionu, Qafqaz Regional Rəqs Turnirinin 2 qat çempionu. Üzgüçülük üzrə idman ustalığına namizəd. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçidir.\nUşaqlıqdan bir çox döyüş növləri ilə məşğul olub. 8 il peşəkar futbol ilə məşğul olub və iki dəfə müxtəlif yaşlarda respublika çempionu olmuşdur. Birinci idman dərəcəsinə sahibdir. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçidir.\nUşaqlığdan idmana böyük maraq göstərib. 3 il ərzində Karate idman növü ilə məşğul olub və Baki şəhəri üzrə yuniorlar arasında birinciliyi qazanmışdır. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçidir.\nArtıq 5 ilə yaxın Pilates ilə professional şəkildə məşğul olur və Jozef Pilatesin əsl pərəstişkarıdır. Reformer Pilates, Prenatal Pilates, Skolioz və Pilates, Fuksiinal və digər növlər üzrə təlimlərdə uğurla iştirak edib. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçi kimi tanınır.\nArtıq 4 il idman sahəsində çalışır. Fitnes və zumba ilə məşğul olub. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçi kimi tanınır.\nArtıq 10 ildən çoxdur ki, idman sahəsində çalışır. Fitnes və aerobika üzrə peşakar təlimçidir.SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçi kimi tanınır.\n10 ildən çoxdur ki, professional idmanla məşğul olur. Azərbaycanın gənclər üzrə milli voleybol yığmasında və müxtəlif klublarda oynayıb. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçi kimi tanınır.\nİdman karyerasına 10 il bundan əvvəl başlayıb. Tanınmış rusialı idman üzrə mütəxəssislərdən treninq keçib. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçi kimi tanınır.\n5 il peşəkarlıqla bədii gimnastika ilə məşğul olub. Bakı Dövlət Xoreoqrafiya Məktəbində təhsil almışdır. İki ilə yaxın yoga ilə məşğul olub. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçi kimi tanınır\nBədii gimnastika üzrə İdman Ustasıdır, həmçinin professional şəkildə rəqs və yoga ilə məşğul olub. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçi kimi tanınır.\n1980-ci ildə BDU-nun Biologiya fakültəsini bitirib. 1989-cü ildən müalicəvi masaj üzrə mütəxəssis kimi çalışır. Bu günə kimi Elmi Tədqiqat Tibbi Bərpa İnstitutunda fəaliyyət göstərir.\n2004-cü ildə Azərbaycan Tibb Universitetinin “Müalicə işi” fakültəsini bitirib. 2005-2011-ci illərdə həkim-anestezioloq olaraq çalışıb. Həkim-dietoloq olaraq Türkiyə Cumhuriyyətində təkmilləşib, Özəl Koru Hastanesi – Diyet ve Beslenme bölümü (Ankara 2012). TC Marmara Universiteti Tıp fakultesi “İç hastalıkları ana bilim dalı endokrinoloji ve metabolizma” hastalıkları bilim dalı Beslenme ve Diyetetik alanı (İstanbul 2013). Azərbaycan Plastik cərrahiyyə və Azərbaycan bariatik cərrahiyyə cəmiyyətlərinin həkim-dietoloqudur. Türkiyə Obezite araşdırma dərnəyinin üzvüdür. ESPEN (Avropa Klinik Bəslənmə və Metabolizma Cəmiyyətinin) həqiqi üzvü seçilərək, cəmiyyətin ilk və tək Azərbaycanlı üzvi kimi tarixə düşmüşdür.\nErkən yaşlarından peşəkarlıqla idman rəqsləri ilə məşğul olub, beynəlxalq yarışlarda iştirak etmişdir. Artıq 5 ildir ki, idman sahəsində çalışır. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçi kimi tanınır.\nBakı Xoreoqrafiya Məktəbinin məzunudur. Bədii və idman gimnastika üzrə mütəxəssisdir. Artıq 10 ildir ki, idman sahəsində çalışır.\n10 ildən artıq Pilates üzrə məşqçi kimi fəaliyyət göstərir. Fitnes, fitbol, yoqa, hamilə qadınlar və doğuşdan sonra bərpa, uşaqlar üçün məşqlər aparır. SEAM Akademy tətəfinfən ciddi çox mərhələli sertifikatlaşdırma prosesindən uğurla keçib və Pitlates üzrə ixtisaslı məşqçi adını qazanıb.\nBeynəlxalq dərəcəli mütəxəssislərdən fitnes və fizioterapiya üzrə təlimlərdə iştirak edib. Artıq 4 ildən çoxdur ki, idman sahəsində çalışır. Fitnes və aerobika üzrə peşəkar məşqçidir, həmçinin yoga və kikboksinq ilə məşğul olub.\nErkən yaşlarından peşəkarlıqla gimnastika, akrobatika, yüngül atletika və yoga ilə məşğulolmuşdur. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçi kimi tanınır.\nBakı Xoreoqrafiya Məktəbinin məzunudur. Gimnastika, stretching və rəqs üzrə peşəkar bacarıqlara sahibdir. Artıq 10 ildir ki, idman sahəsində çalışır. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçi kimi tanınır.\nErkən yaşlarından peşəkarlıqla gimnastika və idman rəqsləri ilə məşğul olur. Artıq 7 ildir ki, təlimçi kimi fəaliyyət göstərir. SEAM Academy tərəfindən çox mərhələli sertifikatlaşdırma testlərindən uğurla keçib və Pilates üzrə ixtisaslı məşqçi kimi tanınır.\nAzərbaycan Dövlət Bədən Tərbiyəsi və İdman Akademiyasının məzunudur. İdman Ustasıdır, Bədii Gimnastika üzrə Azərbaycanın Milli yığmasının üzvü olub. İdmanda 15 ildən çoxdur.\nBurada həm fiziki sağlamlığa qovuşuram, həm mənəvi. Çox gözəl aura, pozitiv kollektiv və ən əsası peşəkar, sertifikatlaşmış məşqçilər. Sizə çox güvənirəm!\nPilates, asanlıqla artıq çəki problemini həll edərək və qadın fiqurasını cilalayaraq onu daha zərif və cazibədar edir. Lazım olmayan yerdən artıq çəkini götürməyə və əksinə, bel və kürək əzələlərinə xüsusi vurğu edərək qamətli ayağı və bütün silueti dartmağa kömək edir.\nNəhayət, həmişə arzuladığına çatdım. İdmandan böyük həzz almağa başlayiram. Onurğalarımdan heç vaxt olmadığı qədər məmnunluq duyuram. Bir neçə məşqdən sonra boynumdakı daimi gərginliyi unutdum. Osteoxondrozu olanların hamısına Pilatesi tövsiyə edirəm.\nÜnvan: Səməd Vurğun küç. 34, «AF MALL», 4-cü mərtəbə.\nTel: Tel: (+994 12) 555 65 11\nFax: Mob: (+994 50) 995 05 50\nEmail: Email: team@pilateslife.az\nBazar-Şənbə 9:00 - 21:00\nÖdəniş forması – bütün ödəniş növləri.\nÖdənişli yeraltı avtomobil dayanacağı mövcuddur.\nKanalımıza daxil olun\nÖdənişsiz sınaq məşqinə yazılmaq


Ana səhifə / HADİSƏ / Ramin Hacılının anasından Prezident və I Vitse prezidentə ürəkağrıdan müraciət\n12 Oktyabr 2021, 14:40 / OXUNUB: 46\t/ HADİSƏ\nEyni məzmunlu müraciət Birinci vitse-prezident Mehriban Əliyevaya, Prezidentin Hüquq-mühafizə orqanları ilə iş üzrə köməkçisi Fuad Ələsgərova və Baş prokuror Kamran Əliyevə də ünvanlanıb.\nOna görə deyirəm və əminəm ki, Ramin heç vaxt dövlətinə və insanlara məqsədli şəkildə ziyan vurmaz, onu çox yaxşı tanıyıram. Bəlkə 10 dəfə o kimisə evə gətirib ki, "ana bu uşaq evsizdir, kirayə tapanacan səninlə qalsın”. Onun dostları, tanışları mənə Raminin etdiyi o qədər yaxşılığı danışıblar, danışırlar ki, elə bilirəm, oğlum rəhmətə gedib. Bir ana kimi məni başa düşəcəyinizə əmin olduğum üçün sizə bu müraciəti edirəm. Siz də anasınız, övladlarınız da xeyirxahdır, özünüz də. Ramin tutulan gün bizə əvvəl xəbər göndərmişdi ki, "pişikləri həyətə buraxmışam, onları evə salın, yaxşı da baxın”. O balaca pişiklərin anasını maşın vurmuşdu, Ramin də balalarını gətirib evdə saxlayırdı. Necə ki, sizin də övladlarınız humanist və xeyirxahdır, buna görə də onlarla fəxr edirsiniz, istərdim Raminlə də fəxr edəsiniz. Axı analar bütün balalarına qarşı rəhmli olur, onları qorumağa çalışır. Siz qazilərimizlə görüşdə doluxsunmuşdunuz. Şəhid ailələrinə, köməyə ehtiyacı olanlara necə qayğı göstərdiyinizi hər kəs bilir. Bunu bildiyim üçün sizdən xahiş edirəm, mənə kömək edin. Raminin gözləri çox zəifdir. Həkimi axırıncı dəfə demişdi ki, göz kanalları tutulur, dərman da yazmışdı. İndi dörd divar arasında gözləri çox zəifləyəcək deyə çox narahatam. Sizdən xahiş edirəm, mənim həbsxana yollarında qalmağıma, Raminin məhv olmasına imkan verməyin”./Qaynarinfo\n27.10.2021, 18:08 / HADİSƏ\n27.10.2021, 12:43 / HADİSƏ\n26.10.2021, 12:01 / HADİSƏ\n25.10.2021, 20:25 / HADİSƏ


Ərinin onu döyməsi ilə fəxr edən aktrisa\nQələbədən yazmaq çox çətindir\n11:01 03 Avqust 2021\n“Orxan Pamukun evi inanılmaz dərəcədə geniş idi” – Söhbət\n10:30 03 Avqust 2021\nDeyirsən, anamın yerində ayrı arvadla mazaqlaşsın? – Yeni hekayə\n09:01 03 Avqust 2021\nAçıq havada Kino Günü keçirildi - Fotolar\n08:49 03 Avqust 2021\nAzərbaycanlı şair vəfat etdi\n08:08 03 Avqust 2021\n"Qapalı olan həyatımın qapılarını indi açıram..." - Fəxrəddin Manafovla yubiley müsahibəsi\n18:50 02 Avqust 2021\nHafiz Təmirovun yeni kitabı çıxıb\n18:08 02 Avqust 2021\nProdüserlər Gildiyasına sədr seçildi\n17:20 02 Avqust 2021\nMaestro Niyazinin xatirəsi yad olunub\n16:55 02 Avqust 2021\nQazi-şair gündəliklərini məktəblilərlə birlikdə yazacaq – Yeni layihə\n16:00 02 Avqust 2021\nLalə Azərtaşın telefon zəngi və yarımçıq səmimiyyəti\n15:04 02 Avqust 2021\nTəsadüfən dirijor oldu, kasıblıqdan vərəmə tutuldu, xanımını oğulluğu boğaraq öldürdü – Niyazidən 10 inanılmaz fakt\n15:01 02 Avqust 2021\nKino cameəmizin 2 avqust yanlışı: Elit sənət illüziyası\n14:16 02 Avqust 2021\n10:45 31 Yanvar 2018 578 dəfə oxunub\n578 dəfə oxunub\nQonşu mənzili bir gənc ailə kirayə tutmuşdu. Gözəl-göyçək bir gəlin, heç ona yaraşmayan əri və yeni-yeni yeriməyə başlayan uşaq. Əri həyatındakı uğursuzluqların intiqamını elə bil qızdan alırdı, tutması tutanda gözü heç nə görmürdü, arvadını təpiyinin altına salırdı. Qızı hər görəndə “Sevil” pyesini xatırlayırdım, deyirdim, görəsən Sevil çadrasını nə vaxt atacaq? Hərçənd gəlin çadralı deyildi, amma mən onu xəyalən qara çarşabın içində görürdüm. Çünki mübarizə etməyən, haqsızlığa qarşı çıxmayan zəif adam idi.\nAmma güclü şəxsiyyət kimi tanıdığım bir aktrisanın elə bir fikrinə şahid oldum ki...\n“Əriniz sizi heç döyübmü?” sualına aktrisadan belə bir cavab gəldi:\n“Əlbəttə döyüb. Kim desə ki, əri onu döyməyib, yalan olar. Ərin arvadını döyməsinə çox normal baxıram. Hansı qadın bundan şikayət edə bilər? Öz əridir də. Yad adam deyil ki.”\nQəfil bir cavab ağıllı-başlı bir qadın kimi tanıdığımız aktrisanın bütün mövqeyini ortaya qoydu. Sən demə ərin arvadını qanına qəltan eləməsi normal bir halmış. Yəqin, aktrisanın fikrincə, buna şübhə edənlər normal olmayan bəndələrdi.\nMəgər bu qadının xəbəri yoxdur ki, gün-gündən qadınlara olan təzyiqlər çoxalır, qadınlar döyülür, öldürülür, küçələrə atılır və bütün dünya buna qarşı mücadilə edir!\nBizim aktrisamızın təfəkkürü isə 19-cu əsrlərlə səsləşir. İslam dininin qadınlara olan ehtiramından nə qədər danışsaq da, faktlar göz qabağındadır. Tarix boyu müsəlman qadınlarının hüquqları olmayıb, kişilər tərəfindən alçaldılıb, təhqir edilib, şiddətə məruz qalıblar.\nƏri tərəfindən döyülən qadın o aktrisa kimi bunu normal qəbul edərək üz-gözünü yuyub gəlib bir küncdə oturub. “Gündəlik normasını” yerinə yetirən ər də bir az da kişilənib. Özünü evin, ailənin tam ağası kimi hiss edib.\nMəşədi İbad necə deyir, arvad ərindən nə qədər çox kötək yesə, bir o qədər yaxşıdır.\nCəhalətin yayğın olduğu bir mühitdə arvad döyən kişi özünü güclü hiss edir, bir növ komplekslərindən azad olur.\nBir aşıq qadın var. Pozitivdir, deyib-güləndir. Ailə qurmayıb. Adətən qonaq olduğu proqramlarda suallar elə bu yöndə olur. Amma elə məqamlar var ki, xüsusilə mənəviyyat keşikçilərindən incə rəftar istəyir.\nBu aşıq qadına bir dəfə belə sual verdilər ki, necə ər istəyirsiniz? Aşıq qadın da cavabında dedi ki, elə ər istəyirəm ki, məni döysün də, söysün də.\nBu cavaba cəmiyyət xeyli güldü. Əslində ağlamalı situasiya idi. Bir nəfər də demədi ki, ay aşıq xanım, siz cəmiyyətə pis örnək olursunuz, sizi gənclər də dinləyir, bəlkə də o gənclərin ailə haqqında gözəl təsəvvürləri var, xəbəriniz var ki, o təsəvvürləri darmadağın edirsiz? Həyat boş lağlağı söhbətlərdən ibarətdir məgər? Elə şeylər var ki, onları lağlağıya çevirmək olmaz, vallah olmaz.\nAşıqdan məsləhət alarlar, ədəb alarlar. Aşığın tövsiyəsi ilə oturub durarlar. Əlbəttə, əsl aşıqdan söhbət gedir, daha əri tərəfindən döyülməyini arzulayan və fəxrlə bunu dilə gətirən mazoxist saz ifaçısından deyil.\nBəzi qadınlar fəxrlə deyirlər ki, ər sevər də, döyər də. Yeri gəlmişkən, Türkiyədə bu kimi atalar sözlərinin kitablardan çıxarılmasını tələb edirlər. Ən çox şiddət görən qadınların olduğu ölkələrdən biridir Türkiyə. Bütün mübarizə metodlarından istifadə etsələr də, bu halların qarşısını ala bilmirlər. Feministlərdən tutmuş polisə qədər hamı şiddət görmüş qadınların mübarizəsinə qalxıb. Amma heyhat.\nPolis demişkən, elə Türkiyədə polis qadınlardan biri polis ərinin cinayətinin qurbanı olub. Əri tərəfindən dəfələrlə döyülən qadın sığınacaqlardan birinə pənah aparıb. Həyat yoldaşı qadının sorağını alıb, gedib yalvarıb-yaxarıb, evə qayıtmasını xahiş edib. Artıq islah olduğunu, ona barmağının ucuyla belə toxunmayacağını vəd edib. Qadın söz tələsinə düşüb. Ərinə qoşulub evə qayıdıb.\nSabahısı gün qəzetlər polis əri tərəfindən qətlə yetirilmiş polis qadından yazıb. Deyirlər, hamı dəli olanda qazının yanına gedir, bəs qazı dəli olanda kimin yanına getməlidir?\nTürkiyə cəmiyyəti şiddət məsələsində daha həssas münasibət sərgiləyir, ziyalı qadınlar “şiddət” sözü gələndə həyəcanlanırlar, özlərində söz demək, cəmiyyətə mesaj göndərmək kimi məsuliyyət hiss edirlər. Cəmiyyətdə problem varsa, uşaqdan böyüyə hamı məsuliyyət daşıyır. Əgər bu ölkədə hansısa qadın “mən döyülmənin tərəfdarıyam” desə, nəinki şaqqanaq çəkib gülərlər, hətta həmin qadını təcili ruhi dispanserə göndərərlər.\nQayıdaq yenə atalar sözlərinə. Bütün mübarizə vasitələrindən istifadə edən türkiyəli qardaşlarımızın növbəti hədəfi atalar sözləridir. Belə düşünürlər ki, “ər sevər də, döyər də,” “qızını döyməyən dizini döyər”, “xəmirli əlinlə kişi işinə qarışma”, “qadının üzünün qarası kişinin əlinin xınasıdır” kimi atalar sözlərinin sevilib öyüldüyü toplumda qadın özünü tam hüquqlu insan kimi hiss etməyəcək.\n“Bu deyimlər və atalar sözləri bizə birinci sinifdən başlayaraq öyrədilir, imla yazılarına salınır, yazılı imtahanlarda tətbiq edilir. Bu deyimləri əzbərləyə-əzbərləyə gəlmiş toplumdan başqa nə gözləyirsiniz?” kimi şikayətlərə təhsil sistemi müsbət cavab verib, məlum atalar sözləri çox güman ki, artıq dərsliklərdə tətbiq edilməyəcək.\nBelə bir atalar sözü də var: “Kötək cənnətdən çıxmadır”. Təbii ki, kötəyin cənnətlə bağlılığını görən, dini ruhda tərbiyə alan uşaq gələcəkdə həyat yoldaşını kötəkləmək fürsətini əldən verməyəcək.\nBu atalar sözü isə insanı ya məzarlıq, ya da məhkəməlik edər: “Qadının qarnından sıpanı (yəni “dayçanı”), kürəyindən zopanı əskik etməyəcəksən”. Yəni qadının işi uşaq doğmaqdır, kişinin də vəzifəsi tez-tez onu kötəkləməkdir.\nBu deyimləri dərsliklərdən çıxarmaq bilmirəm, işə yarayacaq ya yox, amma necə deyərlər, suda boğulan saman çöpündən yapışar.\nSəhnəmizin gerçək primadonnası: Amma danışmasın!\n13:12 01 Avqust 2021\nÜzeyir Hacıbəylini tanımayan Xalq artisti: Onu kim “Toylar kralı” etdi?\n12:53 25 İyul 2021\nƏcnəbi qadınla ailə quran kişilər\n11:35 16 İyul 2021


Faydalı məlumat 26.12.2019\nYuxululuq, apatiyanın səbəbləri arasında bəzi dərmanların qəbulu, havasız məkanda uzun müddət ərzində qalmaq və s. ola bilər.\nLakin bəzi hallarda keçməyən yuxululuq hər hansı xəstəliyin simptomu kimi meydana çıxır.\nSaglamolun.az sizə bu xəstəliklər haqqında məlumat təqdim edir:\nYuxululuq qanazlığının əsa simptomlarından biridir. Orqanizmdə dəmirin çatışmazlığı hemoqlobinin istehsalını azaldır. Hemoqlobin orqanizmin hər hüceyrəsinə oksigen daşıyır. Beyin oksigenin çatışmazlığına birinci reaksiya verir ki, insan yuxululuq, zəiflik, başgicəllənməsi hiss etməyə başlayır.\nMüasir insanların bəlası olan depressiya da özünü səbəbsiz yorğunluq, zəiflik və yuxululuqla büruzə verir.\nDepressiyada olan insan hətta yataqdan durmaq, adi ev işlərini görmək, özünə baxmaq istəmir.\nYuxuda xoruldayan (tibdə buna “apnoe” deyilir) insanlarda gecə zamanı dəfələrlə nəfəsalmanın dayanması baş verir. Bunun nəticəsində insan hiss etmədən tez-tez oyanır və yenə yuxuya gedir. Təbii ki, belə yuxu natamam olur və insan gün ərzində daim yuxululuq və yorğunluq hiss edir.\nApnoenin digər daha ciddi təhlükəsi ondan ibarətdir ki, bu hal infarkt və xüsusilə də insultun riskini artırır.\nEl arasında qalxanvari vəzi xəstəlikləri daha çox “zob” kimi tanınır. Qalxanvari vəzinin funksiyası azalanda yorğunluq, keçməyən yuxululuq, yaddaşın pozulması, çəkinin səbəbsiz artması kimi simptomlar meydana çıxır.\nHipotoniyadan əziyyət çəkənlərdə beyin kifayət qədər oksigen almır və bu da yuxululuq, zəiflik, baş gicəllənməsinə səbəb olur.\nOrqanizmin əsas enerji mənbəyi qlükozadır. Şəkərli diabet zamanı qlükozanın hüceyrələrə daxil olması prosesi pozulur ki, nəticədə insan özünü zəif, yorğun və yuxulu hiss edir.\nŞəkərli diabetin digər simptomları arasında: keçməyən susuzluq, dəridə və cinsiyyət orqanlarında qaşınma, sidik ifrazının artması.\nFaydalı məlumat /2020\nDəri, sümük və saç /22481\nQadın sağlamlığı /2556\nSağlam qida /8546\nUşağın sağlamlığı /1125


60 yaşından sonra həyatlarını dəyişən inanılmaz qadınlar » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nBu qadınlar hər kəsin onları "yaşlı" hesab etdiyi məqamda həyatlarını dəyişdilər. Onlara tanıdıqları və tanımadıqları insanların çəpəki baxışları, qınaqları mane olmadı. Bu qadınların hər biri öz uğurlarına doğru sürətli sıçrayış etdilər.\nSizlər 60 yaşından sonra öz arzularını yerinə yetirən, hətta bir az da artığına nail olan 8 qadını təqdim edik:\nAnna Meri Mozes 76 yaşında rəsm əsərləri çəkməyə başlayıb\nAnna çətin həyat yaşamışdı və təsəvvür edə bilməzdi ki, hər şey başqa cür ola bilər. Əvvəlcə, o, başqalarının fermalarında çalışırdı. Ev təsərrüfatının idarəetməsi oğluna keçəndən sonra, qadının boş vaxtı çoxalır və Anna Meri 76 yaşında əlinə fırça götürür.\nƏvvəlcə onun rəsmləri uşaq kimi parlaq və sadəlövh idi, onları yalnız dostlarına və tanışlarına bağışlayırdı. Amma Annanın əsərlərindən birini aptekin pəncərəsində görən mühəndis Luis Kaldor adlı şəxs onun bütün hazır işlərini alır və söz verir ki, o məşhur olacaq. Beləliklə, 1940-ci ildə Anna Meri Mozesin ilk sərgisi açılır. Bu vaxt Annanın artıq 80 yaşı var idi. Öz yüzillik yubileyi günü isə nənə Mozes onu müalicə edən həkimin qoluna girərək rəqs edir. Anna Meri Mozes 101 yaşında vəfat edir və tarix üçün 1500 əsər qoyur.\nİnqeborqa Moots 70 yaşından sonra birjada oynamağa qərar verir\nİnqeborqa Moots birja üzvü olaraq böyük şöhrət qazanır. O, 8 il ərzində yarım milyon avro qazana bilir.\nİnqeborqa çox kasıb, çoxuşaqlı ailədə dünyaya göz açıb və ərə gedəndən sonra məlum oldu ki, heç ərini də səxavətli adlandırmaq olmaz. Onun artıq 70 yaşı olanda həyat yoldaşına bildirir ki, qiymətli kağızlarla ticarət sahəsində özünü sınamaq niyyətindədir. Ərindən heç bir dəstək almır, lakin ərinin ölümündən sonra onun səhmləri qadının əlinə keçir.\nİlkin kapital əldə edəndən sonra o, yeni fəaliyyət növünü mənimsəməyə atıldı. İnqeborqa özünün bütün əməliyyatlarını dəftərə yazırdı, ilk noutbukunu isə yalnız 90 yaşında aldı. Bugün İnqeborqa nənəni milyonçu adlandırırlar və fond bazarını fəth etmək üçün onun təcrübəsini öyrənirlər.\nDorin Peşi 71 yaşında balerina oldu\nSadə elektrik mühəndisi işləyən Dorin ömrü boyu balet haqqında xəyal qurub. 71 yaşında kifayət qədər uğurla imtahan verərək nüfuzlu Britaniya rəqs məktəbinə daxil olur. İndi o, balet studiyasında həftədə üç dəfə məşğul olur.\nRoyal Academy of Dance-a daxil olduqdan sonra onu Britaniyanın ən yaşlı balerinası kimi tanımağa başlayırlar. Dorin üçün əsas olan odur ki, onun uşaqlıq arzusu həyata keçdi və o, günbəgün baletin sehrli dünyasına yenidən yüklənir.\nKey D`Arsi 69 yaşında tibb bacısı sənətini aktrisa sənətinə dəyişdi\nO, adi tibb bacısı işləyirdi, amma aktrisalıq arzusu, aktrisa şan-şöhrəti onu rahat buraxmırdı. 69 yaşında o, nəhayət, qərara gəldi ki, bu onun son şansıdır. Və doğmalarının onu "ağıllandırmaq" üçün bütün cəhdlərini diqqətdən kənarda qoydu. Key D`Arsi Los-Ancelesə gedir, aktyorlar məktəbinin şagirdi olur və paralel olaraq epizodik kastinqlərdə iştirak edir.\nNəticədə o, 79 yaşında serialda məğlubedilməz və amansız Agent-88 baş rolunu ifa etməyə müyəssər olur və tamaşaçıların çoxsaylı rəğbətini qazanır.\nRut Flauers 68 yaşında DJ oldu\n58 yaşı olanda xanımın sevimli əri dünyasını dəyişir və o, pedaqoji fəaliyyətlə məşğul olmağa başlayır. Rut tələbələrə Çarlz Dikkensin yaradıcılığı haqqında danışır və musiqi dərsləri verirdi. Nəvəsinin ad günündən sonra gecə klubunda qərara gəlir ki, o, DJ olmalıdır.\nİki il elektron musiqini və sənətin incəliklərini öyrənməyə çalışır. Kann şəhərindəki tədbirdən sonra xeyli məşhurlaşır və onu ən yaxşı gecə klublarına dəvət edirlər. Rut öz populyarlığından həzz alırdı.\nO, 83 yaşında vəfat edib və dünyaya sübut edib ki, yaşlı insanlar sadəcə nəvələri üçün piroq bişirməyə deyil, həm də çoxsaylı kütləyə xitab edə bilər.\nTelma Rivs 80 yaşında öz xüsusi saytını yaradır və öz yaşıdlarına həyatdan zövq almağın yollarını öyrədir\nAdi təqaüdçü Telma Rivs hesab edir ki, təqaüd yaşında həyat bitmir. Əksinə, qarşıda hələ çoxlu yeni təəssüratlar və kəşflər var. O web-dizayn sənətinin sirrlərinə yiyələnir, 60-dan çox yaşı olanların təəssüratlarını bölüşmək üçün lazım olan saytı yaradır.\nÜstəlik, Telma rəfiqəsinin həmmüəllifi ilə birgə "Yeni yetkin yaş" adlı kitab da yazır.\nNina Mironova 64 yaşında professional yoqa müəllimi oldu\nArtıq 50 yaşı tamam olanda Nina Mironova ongünlük seminara qoşulur və bu, onun həyatını tamamilə dəyişir. Məmurluqdan xoşbəxt qadına qədər mürəkkəb yol keçən Nina düşünür ki, həyat fəlsəfəsini digərlərinə də öyrətməyə borcludur.\n64 yaşında o, bütün lazımi imtahanları verib yoqa müəllimi sertifikatını alır. Bu zaman Nina, yoqanın nəinki nəzəriyyəsini, həm də ən mürəkkəb hərəkətləri belə qüsursuz yerinə yetirməyi öyrənir.\nLin Sleyter 60 yaşında bloger və model oldu\nLin Sleyter sosiologiya professoru idi, 60 yaşında isə öz moda və gözəllik haqqında bloqunu aparmağa başlayır. Lin Sleyteri moda nümayişləri və fotosessiyalara dəvət etməyə başlayırlar. İndi onun bloqunun 100 mindən artıq abunəçisi var.\n64 yaşında ana oldu - FOTOLAR\n19 fevral 2018 16:51\n7 fevral 2018 15:39\nreylere gore saolun.)\n5 fevral 2018 16:40\nmaraqlıdır. demək ki, hələ ümid var


Ölkəmizdə COVID pasportu tətbiq olunacaq » Butov.az\nTarix : 25-05-2021, 14:12\nÖlkəmizdə COVID pasportu tətbiq olunacaq\nAzərbaycanda COVID pasportu tətbiq olunacaq. COVID pasport iki sertifikatdan ibarətdir. Birincisi peyvəndlənmə sertifikatıdır. Bu, vaksinin hər iki dozasını alan şəxslərə verilir. İkincisi isə immunitet sertifikatıdır. Bu sertifikat xəstələnib sağalmış insanlara tətbiq olunur. Hər iki sertifikatın üzərində QR kod mövcuddur, yəni, onlar elektron yoxlanılma imkanına malikdir.\nButov.az Azvision.az-a istinadən xəbər verir ki, bunu Nazirlər Kabineti yanında Operativ Qərargahın mayın 25-də təşkil etdiyi brifinqdə Azərbaycan Respublikası Prezidentinin köməkçisi – Prezident Administrasiyasının iqtisadi məsələlər və innovativ inkişaf siyasəti şöbəsinin müdiri Şahmar Mövsümov bildirib.\nPrezidentin köməkçisi deyib ki, qeyd edilən sertifikatlardan birinin olması idman-sağlamlıq obyektlərinə girişə icazə verir. COVID pasportu olmayan insanlar hələlik idman, sağlamlıq-bərpa obyektlərinin xidmətlərindən istifadə edə bilməyəcəklər.\nŞahmar Mövsümov onu da qeyd edib ki, COVID pasportu ilkin olaraq idman mərkəzlərində tətbiq olunacaq. Amma gələcəkdə bu pasporta malik şəxslərin digər xidmətlərə çıxışına da icazə veriləcək. Söhbət konsert, teatr, kinoteatr, nəhayət, toy və digər tədbirlərdən gedir.\nİyunun 10-dan iri ticarət mərkəzləri açılacaq\nŞahmar Mövsümov Prezidentin köməkçisi təyin edildi\nŞahmar Mövsümov Uruqvayın Nümayəndələr Palatasının sədri ilə görüşüb


Lənkəranda ilk dəfə barama istehsal olunacaq - Azinforum.az İnformasiya Portalı\nAna səhifə / İqtisadiyyat / Lənkəranda ilk dəfə barama istehsal olunacaq\nLənkəranda ilk dəfə barama istehsal olunacaq\nLənkəranda ilk dəfə olaraq barama istehsalına başlanılacaq.\nAzinforum.az xəbər verir ki, bunu Lənkəran Şəhər İcra Hakimiyyətinin başçısı Taleh Qaraşov Prezident İlham Əliyevin iştirakı ilə Heydər Əliyev Mərkəzində keçirilən “Azərbaycan Respublikası regionlarının 2014-2018-ci illərdə sosial-iqtisadi inkişafı Dövlət Proqramı”nın icrasının dördüncü ilinin yekunlarına həsr olunmuş konfransda çıxışında deyib.\nT.Qaraşov bildirib ki, dövlət başçısının tapşırığı ilə Lənkəran Şəhər İcra Hakimiyyəti tərəfindən rayonun iqtisadi potensialı araşdırılıb, inkişafı daha vacib olan sahələr müəyyən edilərək, özəl investisiyanın cəlb olunması istiqamətində konkret işlər görülüb: “Nəticədə özəl investisiya hesabına rayonda ümumi dəyəri 62,3 milyon manat olan 16 obyektin, o cümlədən iri çəltikçilik təsərrüfatlarının, istehsal və emal müəssisələrinin, sitrus meyvə bağlarının, istixana kompleksinin, turizm, istirahət və əyləncə mərkəzlərinin yaradılmasına başlanılıb, artıq 41,8 milyon manat vəsait xərclənib, 1380 yeni iş yeri açılıb. Ümumilikdə isə ötən il rayona 124,6 milyon manat özəl investisiya cəlb edilib, 3700 yeni iş yeri açılıb”.\nO qeyd edib ki, 2017-ci ildə çayçılığın inkişafına 7,7 milyon manat investisiya yönəldilib, əkin sahələri 604 hektara, işləyənlərin sayı 2 min nəfərə çatdırılıb. Dövlət başçısının tapşırığına əsasən, istifadəsiz qalan torpaqlarda, eləcə də dağətəyi ərazilərdə, yamaclarda növbəti illərdə terras üsulu ilə yeni çay plantasiyalarının salınması nəzərdə tutulub:\n“Ötən il respublikada, ilk dəfə olaraq, bölgənin iqlim şəraitinə uyğun yeni texnologiyalar əsasında yetişdirilmiş çəltik şitilləri Koreya Respublikasından gətirilmiş ən müasir maşın və mexanizmlərdən istifadə edilməklə əkilib və biçilib. Bununla məqsədimiz Sizin tövsiyələrinizi əldə rəhbər tutaraq ənənəvi çəltik sortlarından qiymətli ərzaq olan düyü istehsal edib ölkəmizin ərzaq təhlükəsizliyi proqramına töhfəmizi verməkdir. 2017-ci ildə 526 hektarda çəltik əkilib, 1815 ton məhsul istehsal olunub, 4,4 milyon manat gəlir əldə edilib. Cari ildə bu gəlirli sahələrin iki dəfə artırılması nəzərdə tutulur. Ekoloji cəhətdən təmiz, dadına görə idxal edilən düyülərdən daha keyfiyyətli olan yerli düyü bu gün daxili bazarda “Lənkəran düyüsü” adı ilə tanınır. Onun daxili bazarda satış rəqabətini təmin etməklə “Made in Azerbaijan” brendi ilə xarici ölkələrə satılması istiqamətində də işlər davam etdirilir”.Lənkəran Şəhər İcra Hakimiyyətinin başçısı bildirib ki, ötən il rayonda sitrus meyvəçiliyinin inkişafı istiqamətində də işlər davam etdirilib, xaricdən gətirilmiş məhsuldar sitrus növlərindən yeni bağlar salınıb. Həmçinin rayon üçün ənənəvi olmayan baramaçılığa da insanlarımızda böyük həvəs yaranıb. Cari ildə rayonda ilk dəfə olaraq barama istehsalına başlanılacaq.\nT.Qaraşov vurğulayıb ki, ötən il turizm sahəsinə 25,1 milyon manat investisiya qoyulub, 800 yeni iş yeri açılıb. Dövlət başçısının tapşırığına əsasən, yaxın aylarda istifadəyə veriləcək Lənkəran İstisu və Sağlamlıq Mərkəzi rayonda turizmin inkişafına yeni təkan verəcək.\nÖncəki Fərman Ceyranlının işi üzrə yekun qərar fevralın 6-da verəcək\nNövbəti Səməd Seyidov: “Sarkisyan suallar qarşısında aciz qaldı”


Dörd nəfərin ölümündə təqsirləndirilən “Qurtuluş 93”ün vəzifəli şəxsi ifadə verdi\n17 dek 2021, 13:56\nDörd nəfərin ölümünə səbəb olmaqda təqsirləndirilən Elşad Kəlbəliyevin cinayət işi üzrə məhkəmə prosesi keçirilib.\nYeniavaz.com teleqraf.com-a istinadla xəbər verir ki, bu gün Bakı Ağır Cinayətlər Məhkəməsində hakim İlham Mahmudovun sədrliyi ilə baş tutan prosesdə Elşad Kəlbəliyev ifadə verib.\nO bildirib ki, həmin gün Novxanı qəsəbəsindəki “My Beach Novkani” restoranından gəlib: “Novxanı qəsəbəsinin ərazisində döngədə yolun kənarında bir neçə nəfər dayanmışdı. Mən döngəyə çatanda adamlardan biri qəfil yola qaçdı. Mən də məcburi olaraq həmin adamı vurmamaq üçün maşını sola çəkdim. Bir də baxdım ki, solda maşınla toqquşdum. Dedilər ki, maşında beş nəfər olub”.\nTəqsirləndirilən şəxsin sözlərinə görə, hadisədən sonra özü də xəsarət alıb və 15 gün özündə olmayıb: “Hadisə yerində kimin rəhmətə getdiyini bilmirəm. Novxanıda restorandan gəlsəm də, içkili deyildim. Ümumiyyətlə içki qəbul etmirəm.\nHakim bildirib ki, ittiham aktında hadisəni törədən şəxsin sərxoş olması göstərilib.\nVəkil Əli Hüseynov isə qeyd edib ki, təqsirləndirilən şəxs hadisəni törətdikdən sonra həkim müayinəsindən keçirilib və bütün analizlər götürülüb.\nHakim bildirib ki, növbəti prosesdə həmin həkim rəyi məhkəməyə təqdim olunmalıdır.\nZərərçəkmişlərin hüquq varisi Vüqar Əhmədov, Süleyman Şıxəliyev və Şahin Əhmədov məhkəmədə şikayət və tələblərinin olmadığını bildiriblər. Onların hər birinin oğlu qəzada dünyasını dəyişib.\nDigər hüquqi varis Emin Hüseynəliyev də şikayətçi olmadığını deyib.\nNövbəti proses dekabrın 23-də davam edəcək.\nİttihama görə, bu ilin iyunun 14-də, gecə saat 01:00 radələrində Binəqədi rayonunun Novxanı bağlar sahəsində Abşeron rayon sakini Elşad Kəlbəliyevin idarə etdiyi “Range Rover” və Bakı şəhər sakini Murad Ziyadovun idarə etdiyi “Daewoo Damas” markalı avtomobillər toqquşub.\nNəticədə Murad Ziyadov və sərnişinləri - paytaxt sakinləri Kamran Əhmədov, Elman Şıxəliyev və Tovuz rayon sakini Yunis Mürsəlov hadisə yerində ölüb, Elşad Kəlbəliyevə və sərnişini Ə.Əliyevə xəstəxanada tibbi yardım göstərilib.\nDaha sonra Elşad Kəlbəliyev hadisə ilə bağlı istintaqa cəlb edilərək həbs olunub.\nElşad Kəlbəliyev “Qurtuluş 93” yaşayış kompleksinin sahibi Məhərrəm Novruzovun kürəkənidir.\nO, “Qurtuluş 93”də satış müdiri vəzifəsində çalışıb və “Əlincə” futbol klubunun prezidenti olub.


“Optimal Elektronika” - 22 MİLYON MANAT BORCA GİRİR - FED.az\n“Optimal Elektronika” - 22 MİLYON MANAT BORCA GİRİR\n16:24 23 Yan 2020\nAzərbaycanda elektronika və məişət texnikasının pərakəndə satışı bazarının əsas oyunçularından olan «Optimal Elektronika» Avropa Bankından böyük məbləğdə kredit cəlb edəcək.\nBu barədə FED.az-a bankdan xəbər verilib.\nEləcə də bax: “Optimal Electronics” cərimələnə bilər - XARİCİ ƏMƏLİYYATLARA GÖRƏ\n«Azərbaycanda elektronika və məişət texnikasının pərakəndə satıcısı olan Optimal Elektronika öz fəaliyyətini AYİB-in ayırdığı 11,5 milyon avro ekvivalentində manat krediti ilə genişləndirəcək»-deyə bankın açıqlamasında bildirilir.\nQeyd edək ki, Optimal Elektronika 1997-ci ildən fəaliyyət göstərir və ölkə üzrə 79 satış mağazası var.\nBankın məlumatına görə, ayrılacaq kredit yeni inzibati binanın və anbarın tikintisi, resursların planlaşdırılması üzrə SAP proqram təminatının alınması və qısamüddətli bank kreditlərinin yenidən maliyyələşdirilməsi üçün istifadə olunacaq. AYİB-in ayırdığı kredit həmçinin satışların gözlənilən artımı ilə əlaqədar şirkətin dövriyyə vəsaitinin maliyyələşdirilməsinə sərf ediləcək.\nAYİB Azərbaycanda iqtisadiyyatın şaxələndirilməsi və özəl sektorun inkişaf etdirilməsi səylərinə dəstək göstərən aparıcı institusional investorlardan biridir. İndiyədək AYİB Azərbaycanda 168 layihəyə 3.3 milyard avro investisiya qoyuluşu etmişdir. Bank həmçinin yerli kiçik və orta sahibkarlıq müəssisələrinə biznes məsləhət xidməti göstərir və mindən artıq firmanın öz göstəricilərini yaxşılaşdıraraq inkişafına yardım etmişdir.


Bağdadda partlayış,onlarla ölən var\n2021, 21 Sentyabr, çərşənbə axşamı, Bakı vaxtı 21:28\nMayın 11-də Bağdadda törədilən partlayış nəticəsində 50-dən çox adam ölüb, azı 80-ə yaxın adamsa xəsarət alıb.\nŞəhərin əsasən şiələr yaşayan kur məhəlləsində saxlanmış maşına bomba qoyulubmuş.\nÖlənlərin çoxu qadınlardır, yaralıların çoxu isə ağır vəziyyətdədir, ölü sayının artacağı istisna olunmur.\nXatırladaq ki, fevralın sonunda şiələrin yaşadığı Mədinət əs Sədr şəhərində törədilən partlayışda isə 70 nəfər ölüb.\nHazırda İraqın şimal və qərbindəki bir sıra ərazilər “İslam Dövləti qrupunun nəzarətindədir.


Yüksək Texnologiyalar Parkının Ekspertlər Şurasının iclası keçirilib - AZƏRTAC – Azərbaycan Dövlət İnformasiya Agentliyi\nAMEA-nın Yüksək Texnologiyalar Parkında (YT Park) bu müəssisənin Ekspertlər Şurasının iclası keçirilib. Bu barədə AZƏRTAC-a AMEA-dan məlumat verilib.\nƏvvəlcə YT Parkın Ekspertlər Şurasının AMEA Rəyasət Heyətinin 27 dekabr 2019-cu il tarixli qərarı ilə təsdiq edilmiş yeni tərkibinin vəzifələri haqqında məruzə dinlənilib. Bu barədə Ekspertlər Şurasının sədri, AMEA-nın vitse-prezidenti, akademik Rasim Əliquliyev çıxış edib. Alim Azərbaycan Prezidenti İlham Əliyev tərəfindən iqtisadiyyatın müxtəlif sektorlarının inkişafı istiqamətində məqsədyönlü tədbirlər həyata keçirildiyini, hazırda ölkə iqtisadiyyatında ümumi daxili məhsulun üçdə iki hissəsinin qeyri-neft sektorunun payına düşdüyünü diqqətə çatdırıb.\nŞura sədri süni intellekt texnologiyaları sahəsində multidissiplinar tədqiqatlar aparılmasının əhəmiyyətindən bəhs edərək, bu istiqamətin aktuallıq kəsb etdiyini vurğulayıb. O, AMEA-da fundamental tədqiqatlarla yanaşı, Azərbaycanın iqtisadi prioritetləri və strateji maraqları nəzərə alınaraq tətbiqi tədqiqatların da aparılmasının vacibliyindən danışıb, bu baxımdan YT Parkın önəmli rola malik olduğunu qeyd edib.\nParka dövlət tərəfindən mütəmadi olaraq dəstək verildiyini, müəyyən vergi güzəştlərinin edildiyini və burada tətbiqi tədqiqatlar üçün münbit şərait yaradıldığını deyən R.Əliquliyev müəssisəyə gənclərin cəlb edilməsi, startap layihələrə dəstək verilməsi və müxtəlif sərgilərin təşkil olunmasının vacibliyini vurğulayıb.\nYT Parkın baş direktoru, professor Elton Məmmədov çıxış edərək qaldırılan məsələlərlə bağlı qısa zaman ərzində kifayət qədər böyük işlər görüldüyünü, rezidentlərin dayanıqlı olmasını təmin etmək üçün məqsədyönlü tədbirlər həyata keçirildiyini bildirib. O, YT Parkın fəaliyyətində bir sıra texnoloji və hüququ problemləri diqqətə çatdıraraq, bu çatışmazlıqların aradan qaldırılmasının qarşıda duran əsas hədəflərdən olduğunu söyləyib.\n“YT Park ərazisində fəaliyyət göstərən hər bir rezident üçün lazımi şəraitin yaradılması və onlara dəstək göstərilməsi üçün əlimizdən gələni etməyə hazırıq”, – deyən alim elmtutumlu layihələrin istehsalata tətbiqi, onların kommersiyalaşdırılması məqsədilə istehsalçılar və sahibkarların birgə fəaliyyətinin zəruriliyini qeyd edib.\nMüvafiq icra hakimiyyəti orqanları və xarici investorlar ilə səmərəli əməkdaşlığın təşkilindən söz açan YT Parkın direktoru bu əlaqələrin müsbət nəticələr verdiyini, bir sıra mühüm qərarlar qəbul olunduğunu diqqətə çatdırıb. Vurğulayıb ki, yerli istehsalçılar tərəfindən yüksəkkeyfiyyətli məhsullar təqdim olunarsa, daxili bazarda Azərbaycan brendinin yaradılmasına nail olarıq ki, bu da ümumilikdə ölkənin həm idxal, həm də ixrac potensialının yüksəlməsinə təkan verər.\nE.Məmmədov qarşıya qoyulan məqsədlərə çatmaq üçün alim və mütəxəssislərin intellekt və biliklərindən istifadənin zəruri olduğunu nəzərə çatdırıb.\nAZERTAG.AZ :Yüksək Texnologiyalar Parkının Ekspertlər Şurasının iclası keçirilib


MTN generalının işi məhkəməyə göndərildi - Günün Səsi MTN generalının işi məhkəməyə göndərildi - Günün Səsi\nMTN generalının işi məhkəməyə göndərildi\n06 İyun 2016 19:21\nNaxçıvan Muxtar Respublikasının həbsdə olan sabiq milli təhlükəsizlik naziri, general-leytenant Vəli Ələsgərovun barəsində başlanmış cinayət işinin istintaqı yekunlaşaraq məhkəməyə göndərilib. Bu barədə Trend-ə V.Ələsgərovun vəkili Tofiq Allahverdiyev məlumat verib.\nVəkil bildirib ki, artıq iş Naxçıvan Hərbi Məhkəməsinə göndərilib və iş üzrə məhkəmənin vaxtı müəyyənləşib: “Məhkəmə iyunun 8-nə təyin edilib. Hələlik Vəli Ələsgərovla görüşə bilməmişik. Yəqin ki, məhkəmədə görüşəcəyik”.\nVəkil bildirib ki, V. Ələsgərov hazırda Penitensiar Xidmətin Naxçıvan İstintaq Təcridxanasında saxlanılır.\nPrevious Azərbaycana qarşı növbəti təxribat\nNext “Rentgen Zərifə” vətəndaşı aldadıb?


Gence sakinin duzeltdiyi retro avtomobil – Video - Musavat.az\nGence sakinin duzeltdiyi retro avtomobil – Video\nGəncə sakinin düzəltdiyi retro avtomobil - Video\nGəncə sakini sovet avtomobil sənayesinə məxsus avtomobilləri bərpa edərək göz oxşayan avtomobil ərsəyə gətirib.\nARB xəbər verir ki, belə avtomobillər küçəylə hərəkət etdikdə istər-istəməz bir çox insanın diqqəti onlara yönəlir. Bəzən heç sonuncu modellər belə maraqla izlənmir.\nSöhbət retro avtomobillərdən gedir. Bəlkə də ötən günə əl çatmadığından, bucür avtomobillərin timsalında bir anlıq da olsa keçmişə səyahət edərək, nostalji hisslər keçirir insan.\nGəncə sakini Arif usta sovet avtomobil sənayesinə məxsus 60- 70 il əvvəlin modellərini bərpa edərək göz oxşayan avtomobil ərsəyə gətirib.\nArif İbrahimov – Avtomobilin sahibi: "Bu maşın 1955-ci ilə məxsusdur. Alındığı zaman bərbat vəziyyətdə idi. Bu maşını sıfırdan yeniləyərək bu hala gətirmişik. Maşının üstə əziyyətimiz çox olub. Maşınla şəkil çəkdirmək istəyənlər, toy üçün istəyənlər çox olur."\nArif İbrahimov bu avtomobilin orijinallığı ilə yanaşı, hazırki vəziyyətə gətirməsinin heç də asan başa gəlmədiyini deyir.\nArif İbrahimov – Avtomobilin sahibi: "Çox xərcimiz çıxdı bu maşın üçün. Detalı tapılmayan maşını bu vəziyyətə gətirmək çox çətindir".\nMüasir, dinamik həyatda bir qədər nostalji hissləri oyadan elementlərin olmasının ayrı gözəllikləri var. Retro avtomobillərin şəhərin küçələrində peyda olması elə bu cür xoş ovqat yaradan nümunələrdəndir.\nOnu da bildirək ki, 1974-1975-ci ilə qədər olan avtomobillər retro kateqoriyasına aid edilir.


Ana səhifə » Siyasət » Milli Məclisin Regional məsələlər komitəsinin payız sessiyasında ilk iclası keçirilib\nKomitə sədri Arif Rəhimzadə bildirib ki, hesabat dövründə 3 iclas keçirilib, 4 məsələ müzakirə edilib. Bunlardan da biri qanun layihəsi olub. Bələdiyyələrin fəaliyyətinə inzibati nəzarəti həyata keçirən orqanın illik məruzəsi təqdim edilib, “Yerli özünüidarəetmə haqqında” Avropa Xartiyasına uyğun olaraq demokratik quruluşun əsaslarından biri olan yerli özünüidarəetmənin inkişafı, bələdiyyələrin fəaliyyətinin səmərəliliyinin artırılması üzrə mühüm tədbirlər görülüb, bir sıra normativ-hüquqi aktlar qəbul edilib. Hesabat dövründə komitənin ünvanına daxil olan 159 müraciətə, təklif, ərizə və şikayətə müvafiq qaydada baxılıb və onlardan 99-u araşdırılması üçün aidiyyəti təşkilatlara göndərilib.\nA.Rəhimzadə komitənin 2018-ci ilin payız sessiyası üçün iş planından danışarkən bəzi qanunlara əlavə və dəyişikliklərin ediləcəyini deyib.\nƏvvəlcə “Bələdiyyələrin statusu haqqında” Qanunda dəyişikliklər edilməsi barədə qanun layihəsinə baxılıb. Bildirilib ki, qəbiristanlıqların salınması və idarə olunması məsələlərində bələdiyyələrin üzərinə düşən vəzifələrin müvafiq icra hakimiyyəti orqanı tərəfindən müəyyən edilmiş qaydalara uyğun olaraq həyata keçirilmədiyi hallarda məsuliyyət məsələsini təmin etmək məqsədilə sənədin 4-cü maddəsinə bəzi dəyişikliklər edilməsi təklif olunur.\n“Bələdiyyələrin maliyyəsinin əsasları haqqında” Qanunda edilən dəyişikliyə əsasən, sənədin 8-ci maddəsinin 2-ci bəndinin üçüncü abzasında “Bələdiyyələrin ərazisində” sözləri “Bələdiyyələrin ərazisində qəbiristanlıqların salınması, saxlanılması, qorunması, idarə olunması, abadlaşdırılması və bələdiyyələrin ərazisində” sözləri ilə əvəz ediləcək.\n“Reklam haqqında” Qanunda dəyişikliklər edilməsi barədə 2017-ci il 17 noyabr tarixli Qanunun tətbiqi ilə əlaqədar “Yerli (bələdiyyə) vergilər və ödənişlər haqqında”, “Bələdiyyələrin maliyyəsinin əsasları haqqında”, “Bələdiyyələrin statusu haqqında” qanunlarda bir sıra dəyişikliklər nəzərdə tutulur.


Ferrari də razı deyil? | Formula1 Azərbaycanda\nFerrari-nin prezidenti Sercio Markionne bildirib ki, onlar yeni sıralanma turu formatına razı olmayacaqlar...\n02 Mart 2016, 08:59\nF-1.az xəbər vermişdi ki, artıq sıralanma turunun reqlamenti dəyişdirilir. Bundan sonra hər 90 saniyədən sonra bir sürücü mübarizəni dayandıracaq.\nƏvvəlcə deyildi ki, yeni reqlament Avstraliya QP-dən etibarən tətbiq ediləcək, amma Ekklstoun dedi ki, yeni format İspaniya QP-dən etibarən tətbiq ediləcək. Daha sonra isə yeni reqlamentin 2017-ci ildən etibarən həyata keçiriləcəyi deyildi.\nSercio Markionne yeni format barədə danışıb: “Yeni sıralanma turları formatı haqqında hələ çox müzakirələr aparılmalıdır. Sistemi alt-üst etmək olmaz. Diqqətli olmalıyıq. Mən Berni ilə razılaşacağımıza əmin deyiləm.\nHazırkı vəziyyəti götür-qoy etməliyik. Hər təklifi qəbul edə bilmərik”.\nMarkionne SF16-H bolidi barədə təəssüratlarını bildirib: “Birinci qış testlərindən əldə etdiyimiz nəticələr bizə cəsarət verdi. Bolidimiz yaxşı görünür və mən sürücülərimizdən də əminəm. Amma Avstraliya QP-nə qədər görüləcək çox iş var.\nBiz istəyirik ki, mövsümün ilk yarışında ən öndə Ferrari-ni görəsiniz, amma bunun üçün bir qədər gözləməliyik.\nMercedes AMG-nin zaman nəticələrinə inanmıram. Onlar sakit görünürlər. Bu bizi narahat edə bilər.\nBolidimizin rəqabətədavamlı olması çox vacibdir. Qalib gəlməyin mümkün olub-olmadığını sonra görəcəyik”.\nBernie Ecclestone, Scuderia Ferrari Mission Winnow, Qualifying, Sergio Marchionne, Ferrari SF16-H\n12, Sentyabr - 19:3923520\n12, Sentyabr - 22:4623235\n12, Sentyabr - 22:1122972\nK.Rəykkönen: “Üçüncülük faciə deyil”\nT.Volff: “Liberty Markionneni cırnatmamalıdır”


Bakı küçələrinə səpələnən xəzinə… “Aya 4000 manat çıxarmaq olur” – FOTO – mustaqil.az\nBakı küçələrinə səpələnən xəzinə… “Aya 4000 manat çıxarmaq olur” – FOTO\nBakıda zeytunun yığım mövsümü təzə başlasa da, zeytun bağlarının əksəriyyətində məhsul bitmək üzrədir. Paytaxtda ötən əsrin ortalarından salınan zeytun təsərrüfatlarının bir hissəsi baxımsızlıqdan, qalan hissəsi isə tikinti məqsədilə məhv edildiyindən, indi Bakıda zeytun toplanan çox kiçik bağlar qalıb. Hələ də paytaxtın müxtəlif ərazilərindən gələrək gündəlik dolanışığını zeytun yığıb təhvil verməklə çıxaran adamlar var. Belə ərazilərdən biri də Z.Əliyeva parkının yaxınlığında yerləşən məşhur “Zeytunluq”dur. Paytaxt sakinləri burada zeytun yığımına ötən ayın ortalarından başlayıblar. Ümumilikdə 8 hektara yaxın ərazini tutan zeytun bağlarında ağacların çoxu qocaldığından məhsuldarlıq o qədər də yüksək deyil. Bunu zeytun yığanlar da təsdiqləyir. İllərlə budanmayan ağaclarda budaqlar bir-birinə elə dolaşıb ki, zeytun yığanlar əməlli-başlı əziyyət çəkirlər.\nBağda iş mövsümün ən qaynar vaxtında hələ alaqaranlıqdan yığım başlayır. Get-gedə isə məhsul azalır və yığım səngiyir.\n“Hər mövsüm 3-4 min manat qazanc götürürük”\n15 ildən artıqdır ki, bu bağdan zeytun yığan Gülşən Alıyeva Cəbrayıl rayonundan olan məcburi köçkündür. Dediyinə görə, evi bağa yaxın olduğundan, hər il mövsümün açılışını özü edir: “Zeytun çox bərəkətli məhsuldur, Allahın verdiyi nemətdir. Cəmi bir ay olur, nə yığdın-yığdın. Bu bir ayda gecəmiz-gündüzümüz olmur, alaqaranlıqdan uşaqlarla, gəlinlərlə zeytun ağaclarını gəzirik. 9 nəfərlik ailəmiz var, köməkli bir ilin ruzisini çıxarırıq. Düzdür, zəhmətli işdir, amma neyləyək, çörəkpulumuz bundan çıxır da”, – deyə müsahibimiz bildirir.\nG.Alıyeva deyir ki, hər mövsümdə zeytundan təxminən 3-4 min manat qazanc götürürlər. Topladıqları zeytunu elə yerində kiloqramı 1 manata zavodun işçilərinə təhvil verirlər.\nAmma zeytunluqda məhsul toplayanlar təkcə yaxınlıqda yaşayanlar deyil. Mövsüm vaxtı burada yaşayan, yaxınlarının evində qalıb məhsul yığanlarla yanaşı, hər gün Bakının kənarlarından, hətta Sumqayıtdan gələnlər olur.\nTərkibi bir çox vitaminlər, antioksidantlarla zəngin olan, sümük toxumalarını, əzələləri, möhkəmləndirən, orqanizmin qocalma prosesini əngəlləyən bu bitkini duza qoymaqla yanaşı, həm də yağ istehsalı üçün alırlar.\nHəmsöhbətimiz Töhfə adlı qadın isə zeytunu satmaq məqsədilə deyil, özü üçün yığdığını deyir: “Hər ilin bu vaxtı 6-cı mikrorayonda yaşayan bacımın evinə gəlirəm. 10-15 kiloqram zeytun yığıb duza qoyuram. Biz satmaq üçün yığmırıq, özümün də, yoldaşımın da şəkəri var. Zeytun da şəkər xəstəliyinin dərmanıdır, ancaq ona görə yığıram”, – Töhfə xanım iri kəsilmiş budaqdakı məhsulları toplaya-toplaya söhbətinə davam edir.\n“Bəs niyə budağı qırıb yığırsınız?” sualına gəlincə isə zeytun toplayan qadın etiraz edir: “Bunu qırmamışıq ki, yoldaşım ağacı budayıb, mən də budaqdakıları yığıram”.\n– Axı meyvə gətirmiş ağacı budamazlar.\nBu dediyimi isə Töhfə xanım heç eşitmir, ya da özünü eşitməzliyə qoyur. Şəklini çəkməyimizə isə qəti şəkildə etirazını bildirir: “Gəl otur, nə sualın varsa, ver. Amma şəkil olmaz. Mənim şəklimi indiyə qədər heç kəs çəkməyib. Heç həyat yoldaşım da şəklimi çəkə bilməz”, – deyə həmsöhbətimiz bildirir.\n“…Polisi görəndə qaçırlar”\nZ.Əliyeva adına parkın qurtaracağında isə qarşılarında zeytun kisəsi olan iki yeniyetmə diqqətimizi cəlb edir. Biri Əkrəm, o biri isə Vüsaldır. 15-16 yaşlı oğlanlar ailələrinə kömək üçün hər gün bu bağa gəldiklərini deyirlər. Onların sözlərinə görə, əgər budaqları qırmasan, polis hər kəsə bu bağdan məhsul toplamağa icazə verir: “Biz səliqə ilə yığırıq, budaqları qırmırıq. Çünki polis bağda gəzir, nəzarət edir. Kim budaqları sındırırsa, qovub çıxarırlar, bir də bağa buraxmırlar. Onlar xəlvət yığırlar, polisi görəndə də qaçırlar. Budaqları qıranların çoxu qadınlardır. Əvvəlcə budaqları qırıb yerə tökürlər, sonra yerdə oturub zeytunları toplayırlar”, – deyə Əkrəm dillənir.\nMəlum olur ki, Vüsalla Əkrəm əmioğludurlar. Əkrəm 9-cu mikrorayonda yaşayır, hər il buradan zeytun toplayaraq satır. Vüsalınsa bu bağa ilk gəlişidir: “Qardaşımın gələn ay toyu olacaq. Mən də gəldim ki, zeytun yığıb özümə əyin-baş alım. Pis deyil, 10 gün olar ki, buradayıq, hər yığanda azı 20 kiloqram yığırıq. Amma daha bağda zeytun qalmayıb, qalan da ağacın təpəsində, əl çatmayan yerdədir”, – deyə Vüsal bildirir.\nVüsal deyir ki, topladıqları zeytun kisəsini elə bağda qabaqlarına qoyub otururlar. Zavod işçiləri isə özləri onları tapır: “Yaxşı satılır, axşama qalmır. Hər gün bir maşınla gəlib təhvil alırlar. Qalanda da sabah yığdığımıza qatıb təhvil veririk. Əsas odur çürüməsin”, – deyə həmsöhbətimiz bildirir.\n“Dəfələrlə danlamışam, xeyri yoxdur”\nZeytun yığanlar ağacların qoca olmasından və on ildən artıqdır ki, budanmamasından gileylənirlər. Onların sözlərinə görə, əslində, ağaca vaxtlı-vaxtında qulluq edilsə, yüzlərlə kiloqram məhsul toplamaq olar. Bağa bitişik parkda dincələn sakinlər isə çəkiliş apardığımızı görüb zeytun yığanlardan şikayətlənirlər. Özünü parkın daimi sakini Kamal Məmmədov kimi təqdim edən kişi isə əslində zeytunun əllə yığılmamalı olduğunu deyir: “Bu bağ çox böyük ərazini əhatə edirdi, qırıb qurtardılar, indi 7-8 hektar ərazi qalıb. Ağaclar da qocalıb, baxan, qulluq edən yoxdur. Camaat imkansızlıqdan gəlib zeytun toplayır. Amma ağacların budaqlarını qırıb-tökürlər. Mən özüm dəfələrlə uşaqları çağırıb danlamışam, xeyri yoxdur. Təkcə uşaqlar qırmır ki, böyüklər də qırır. Əslində, zeytun əllə toplanan bitki deyil, sovet dövründə zeytun yığan xüsusi maşınlar var idi. Ağacı silkələyib bütün zeytunu kisəyə tökürdü. Onlar olsaydı, bu ağaclar belə məhv edilməzdi”, – deyə müsahibimiz gileylənir. (virtualaz.org)


Tesla 1.5 milyon kilometrə qədər davam edən batareya patenti aldı | Chip.az\nTesla daha uzun ömürlü, daha yaxşı performansı və daha aşağı qiyməti olan bir batareya hücrəsi üçün patent aldı. Patentli batareya elektrikli avtomobillərin gələcəyi üçün çox vacibdir.\nChip.az xəbər verir ki, bu yaxınlarda Tesla-nın batareya araşdırması üzrə ortağı Jeff Dahn və Dalhousie Universitetindəki qrup, elektrikli bir nəqliyyat vasitəsində 1.5 milyon kilometrdən çox məsafə qət edə biləcək yeni bir batareya hücresindəki testlərdən yaxşı nəticələr əldə etmişdilər. Sınaqdan keçirilmiş batareya yeni nəsil “Single Crystal” NMC katodu və yeni inkişaf etmiş bir elektrolit olan Li-İon batareyasıdır.\nYeni patent, elektrolit, vinilen karbonat (VC) və hüceyrələrin fəaliyyətini yaxşılaşdırmaq üçün dörd fərqli əlavədən istifadə edən yeni bir batareya hüceyrəsinə yönəlmişdir.\nBatareyaların vaxt keçdikcə daha uzun sürəcəyi və bu texnologiyanın batareya xərclərini azaldacağı düşünülür. Avtomobil istehsalçısı əvvəllər Model 3-ün batareyasının 1.5 milyon kilometrə dözmək üçün qurulduğunu iddia etmişdi, ancaq batareya yalnız məsafənin yarısını yerinə yetirə biləcək.\nTesla bu yeni texnologiya hüceyrələrin ömrünü uzada bilərsə Tesla böyük bir satış artımını görə bilər.\nFransanın Cremieux küçəsi sakinləri bloggerlərə əngəl olmaq üçün küçəyə giriş və çıxış qapısı qomaq istəyir\nABŞ SZ silahlar yarışında məğlub ola bilər


Meral Saçkanla Marketing & PR Təlimimiz baş tutdu!\nMarketinq və PR sahəsi üzrə 30 illik təcrübəyə sahib, Türkiyədəki ən böyük Marketinq - PR xidmətləri verən şirkətlərindən biri "MPR"ın (mpr.com.tr) sahibi və CEO-su Meral Saçkanın 12-13 mart tarixlərində Bakıda planlanan 16 saatlıq "Marketing & PR" təlimi baş tutdu. Təlimin konsepti haqqında bu keçiddən oxuya bilərsiniz. http://bmschool.az/telimler/15\nTəlimə bir çox şirkətlərdən peşəkar nümayəndələr qatıldı. Təlim konseptdə sadalalnan mövzular üzrə və həmçinin Meral xanımın CEO-su olduğu MPR İletişim Danışmanlığının topladığı praktik yönümlü misallar əsasında keçirildi.\nTəlimin 2-ci günü təlim iştirakçıları komandalara bölünərək verilmiş məhsulun PR və reklam strategiyasını qurdular. Effektli komanda çalışması sonda çox faydalı müzakirələrlə sona çatdı. Təlimin sonunda iştirakçılar Business Management School və MPR İletişim Danışmanlığının təstiqi olan sertifikatla təltif olundular!\nTəlimdə iştirak edənlərə şirkətimiz adından xüsusi təşəkkürümüzü bildiririk.Ümid edirik ki, Türkiyənin PR sahəsində öz sözünü demiş,30 illik iş təcrübəsinə malik Meral Saçkanın təlimdə paylaşdığı təcrübə əsaslı bilgiləri sizin bundan sonra iş həyatınızda daha çox faydası olacaq.


Təhsil və Maliyyə nazirlikləri arasındakı «körpü»: Ceyhun Bayramov » BolgeXeber.Com -Bölgələrdən xəbəriniz olsun!\nBolgeXeber.Com » Xəbərlər » Təhsil və Maliyyə nazirlikləri arasındakı «körpü»: Ceyhun Bayramov\nTəhsil və Maliyyə nazirlikləri arasındakı «körpü»: Ceyhun Bayramov\nOxunub: 1 039 Nazir müavini qardaşının sayəsində pul silmə əməliyyatlarının kilid isminə çevrilib\nAzərbaycanda ən bərbad vəziyyətdə olan sahələrdən biri təhsildir. Bolgexeber.com politika.az-a istinadən xəbər verir ki, istər Misir Mərdanovun dönəmində, istərsə də Mikayıl Cabbarovun faktiki nazirliyi dövründə durumu dəyişmək mümkünsüz hala çevrilib. Bunun obyektiv və subyektiv səbəbləri isə mövcuddur.\nQeyd edək ki, Mikayıl Cabbarov nazir təyin olunandan sonra başına yığdığı əsas kadrların böyük əksəriyyətinin təhsil haqqındakı anlayışları ən aşağı səviyyədədir. Məsələn, Bakı Təhsil İdarəsinə göndərdiyi Elnur Əliyev xalası oğlu olmaqla yanaşı, həm də nazirin etibarlı kadrlarından sayılır. Lakin bu adamın təhsil haqqında bilgilərə bəsit səviyyədəydi.\nVə ya Ceyhun Bayramovun müavin təyinatı alması bir çoxlarında şok effekt yaratmışdı. Çünki iqtisadçı olan birinin təhsil haqqında bilgiləri elə də yüksək deyildi. Üstəlik, onun qardaşının adı indiyə qədər bir sıra maliyyə qalmaqallarına qarışmışdı. Azər Bayramov hazırda da Maliyyə Nazirliyində mühüm posta sahibdir. Onun əsas işi büdcə təşkilatlarına maliyyənin ayrılması, tenderlərin keçirilməsi ilə bağlı işlərə nəzarət etməkdən ibarətdir. Ölkənin ən varlı şəxslərindən biri kimi çoxdan ad çıxarıb.\nƏslində, Ceyhun Bayramov Təhsil Nazirliyi ilə Maliyyə Nazirliyi arasında «körpü» funksiyasını həyata keçirir. Belə ki, o, nazirliyin maliyyə işlərinə nəzarət edir, tenderləri müəyyənləşdirir. Məlumatlara görə, nazir müavini əlinə düşmüş imkanlardan yararlanaraq, orta məktəblərə ayrılmış pulların böyük qismini özünə götürməklə işini bitmiş hesab edir. Elə bu səbəbdəndir ki, Bakının bəzi orta məktəblərinin təhlükəsizlik kameraları ilə təhciz edilməsi zamanı ciddi korrupsiyaya yol verildiyi üzə çıxıb. Məsələn, ümumi dəyəri 5-10 min manat aralığında dəyişən bu sistemi qurmaq üçün Bayramov 100 min manatdan artıq pul ayırtdırıb.\nSözügedən «körpü»nün missiyası bununla da bitmir. Onun təmir işləri üzrə ayrılmış pullara da nəzarət etdiyi artıq dəqiqləşib. Cari və əsaslı təmir adı altında ayrılmış pulların böyük qismi onun özünə qalır. Bu işləri isə əsasən yerli direktorlar özləri həyata keçirirlər.\nCeyhun Bayramovun işləri bununla da bitmir. Onun adı artıq tələbə köçürmələri və digər qalmaqallı işlərdə də hallanmağa başlayıb.


GMC Mercedes-Benz CLS 63 AMG Stealth-i yenilədi » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nAlman şirkəti “German Special Customs (GMC)” “yüklənmiş” “Stealth” aerodinamik asması olan dördqapılı kupe “Mercedes-Benz CLS 63 AMG”-nin yenilənmiş variantını təqdim etdi. Yeni bodi-kit kontrast aksentlərlə uyğun banın parlaq rəngi ilə tamamlanıb, öz istehsalı olan təkər disklərinin əvəzinə “GMC” mütəxəssisləri “AMG”-nin doğma təkərlərini saxlamağa üstünlük verdilər.\nBundan başqa, bu dəfə tünerlər avtomobilin onsuz da güclü olan güc qurğusunu modifikasiya etdilər, onun asılqanını tamamladılar və interyerin bəzəyinə dəyişikliklər etdilər. Bayır tərəfdən dördqapılı sportkar bizə tanış olan asmanın daha aqressiv formasını əldə etdi. Asmaya şəklidəyişmiş qabaq bamper, yan ətəklər, yenidən işlənmiş arxa bamper və yük yerinin dar spoyleri daxildir.Bu dəfə tünerlər enli təkər yarımhalqaları olmadan keçindilər. Onlar təkcə qabaq qanadlarda vertikal dəlik açdılar. Parlaq narıncı bana təzad olaraq karbon asma elementləri qara dam, tonlaşdırılmış şüşələr və tündləşdirilmiş optika hazırlayırlar.Avtomobilin xarici görünüşünün dəyişilməsinin son cizgiəri ventilyasiya olunan kapot, qazçıxma sisteminin iki qara borusu və mərkəzi qapağında alman tüninq-atelyesinin narıncı loqotipi olan qara rəngə boyanmış ştatda olan 20—düymlük disklər oldu. İdman kupesini aşağı yol işığı zolagı ilə KW koyloverləri və qabaq oxda 255/30, arxa oxda isə 305/25 ölçülü aşağıprofilli Michelin şinləri təchiz edir.İnteryerin bəzəyində artıq qara rəngin aydın üstünlüyü ilə iki kontrast rəngin uyğunlaşması davam edir. Oturacaqlar, qapı içləri, qoltuqaltılar və torpeda ikirəngli dəri ilə tarım çəkilib. Sükan dairəsi qara dəri ilə tikilib və yuxarı hissədə narıncı qoyma əlavə olunaraq narıncı iplə sırınıb.Torpeda karbonla bəzənib, yerdə isə alüminium pedallar parlayır. Avtomobilin təsirli imkanlarının səssiz şahidi maksimal şkalası 400 km/saat olan spidometrdir.5,5-litrlik tvin-turbo V8 mühərrikinin faydalı iş əmsalını artırmaq üçün tünerlər onu çox səmərəli turbokompressorla, əlavə interkulerlə və yeni buraxılış sistemi ilə təchiz ediblər.Nəticədə möhtəşəm “Mercedes CLS 63 AMG” 0-dan 100 km/saata qədər sürətlənməyə cəmi 3,7 saniyə sərf etməyə başlayıb. Onun maksimal hərəkət sürəti isə 350 km/saat olub.\n2 iyun 2013 03:54\n13 may 2013 13:56\nayda superdi masin rengide superdi tewk\nMaşına söz yox əladı ) Qiymətidə Əladı\nELA MAWINDI TWK\nşirkəti “German Special Customs (GMC)” “yüklənmiş” “Stealth” aerodinamik asması olan dördqapılı kupe “Mercedes-Benz CLS 63 AMG”-nin yenilənmiş variantını təqdim etdi. Yeni bodi-kit kontrast aksentlərlə uyğun banın parlaq rəngi ilə tamamlanıb, öz istehsalı olan təkər disklərinin əvəzinə “GMC” mütəxəssisləri “AMG”-nin doğma təkərlərini saxlamağa üstünlük verdilər.\neladiyee surmeye deyer)\nbeyendım gozel mawındı twk


“Zirə” səfərdən məğlub dönür - YENİLƏNİB\n13 İyul 2017 23:29\n1 Şərh Baxış: 1 745\nBakının "Zirə" klubu bu gün növbəti avrokubok sınağına çıxıb.\nMilli.Az apasport.az-a istinadən xəbər verir ki, Ayxan Abbasovun yetirmələri Avropa Liqasının II təsnifat mərhələsində ilk matçını keçirib.\nQəsəbə klubu çətin səfər oyununda "Astra"nın qonağı olub. Rumıniya klubu ilə görüş zirəlilərin mövsümdə 3-cü qarşılaşması olub.\nI təsnifat mərhələsində "Diferdanj"ı hər iki matçda məğlub edən (2:0, 2:1) paytaxt futbolçuları seriyanı davam etdirə bilməyiblər.\nMatçın gedişində hesabda geri düşən, ardınca bərabərliyi əldə edən komanda sonradan daha iki qol buraxaraq yenilgi barışmalı olub.\nTəmsilçimiz səfərdə 1:3 hesabı ilə məğlub olub.\n"Astra" (Rumıniya) - "Zirə" (Azərbaycan) - 3:1\nQol: İoniça, 31, Dandea, 55, Le Tallek, 74 - Rəşad Sadiqov, 34\nGiurgiu. Marin Anastasoviçi stadionu\n"Astra": 23. Plemen İlyev, 4. Markus Vidal, 6. Florin Bejan, 7. Klaudio Belu Yordaçe, 10. Aleksandru Yonita, 27. Viorel Nikoara, 21. Eriko, 24. Flip Mrjyak, 30. Aleksandru Dandea, 77. Aleksandru Stan, 92. Remus Boqdan Çipirliu\nEhtiyat oyunçular: 33. Yonut Boşneaq, 9. Antoni Le Tallek, 20. Robert Valseanu, 25. Pyotr Polçşak, 71. Andrey Pitian, 95. Romario Moise, 96. Silvio Balauri\n"Zirə": 1. Anar Nəzirov, 3. Jozef Bum, 4. Vüqar Mustafayev, 6. Rəşad Sadiqov, 7. Orxan Əliyev, 8. Milan Dyuriç, 9. David Manqa, 10. Kervens Belfort, 13. Aleksandr Şemonyayev, 14. Qabriel Matey, 23. Yovan Krneta\nEhtiyat oyunçular: 85. Kamal Bayramov, 5. Adil Nağıyev, 11. Viktor İqbokoye, 28. Təmkin Xəlilzadə, 39. Sadiq Quliyev, 43. Riçard Qadze, 99. Nicat Qurbanov\n"Astra" (Rumıniya) - "Zirə" (Azərbaycan) - 2:1\nQol: İoniça, 31, Dandea, 55 - Rəşad Sadiqov, 34\n"Astra" (Rumıniya) - "Zirə" (Azərbaycan) - 1:1\nQol: İoniça, 31 - Rəşad Sadiqov, 34\n"Astra" (Rumıniya) - "Zirə" (Azərbaycan) - 0:0\nBakının "Zirə" klubu bu gün növbəti avrokubok sınağına çıxacaq.\nMilli.Az apasport.az-a istinadən xəbər verir ki, Ayxan Abbasovun yetirmələri Avropa Liqasının II təsnifat mərhələsində ilk matçını keçirəcək.\nQəsəbə klubu çətin səfər oyununda "Astra"nın qonağı olacaq. Rumıniya klubu ilə görüş zirəlilərin mövsümdə 3-cü qarşılaşması olacaq.\nI təsnifat mərhələsində "Duferdanj"ı hər iki matçda məğlub edən (2:0, 2:1) paytaxt futbolçuları seriyanı davam etdirməyə iddialıdı. Rəqibin heyətdə ciddi islahatlar aparması da komandamızın lehinə olacaq.\nQeyd edək ki, matç Bakı vaxtı ilə saat 21:30-da başlayacaq.\n21:30. "Astra" (Rumıniya) - "Zirə" (Azərbaycan)\n.......... · 13 İyul 2017 22:3000\nHalaldi.InsAllah qelebe qazanarsan\n22 İyun 12:45 15 443 Təzə gəlin ərini tutdurdu - Telefonunu yoxlayanda dəhşətə gəldi - FOTO\n22 İyun 12:08 11 441 Realiti şouda qarderobda cinsi əlaqəyə girən qızın meyiti tapıldı - VİDEO\n22 İyun 16:34 10 397 3 uşaq anası Nuradan efirdə ŞOK ETİRAF: Evli olmasaydı, onunla ... - VİDEO\n22 İyun 16:24 10 311 Hacı Nuranın xəstəxanadan görüntüləri - “Bilirdim ki, nəsə var...” - VİDEO - FOTO\n22 İyun 11:59 9 257 "Oğlum yaxşı kişi olsaydı, arvadı qaçmazdı" - Əli Mirəliyev - VİDEO - FOTO\n22 İyun 14:02 8 631 Yerli məşhurların efirə getməyən görüntüləri yayıldı - VİDEO\n22 İyun 18:08 8 573 Vidadi Bərdəlinin ilk nikahdan olan oğlu hər şeyi DANIŞDI - Aytacın anası məni ... - VİDEO\n20 İyun 14:36 36 114 Zaurun canlı yayımda aktrisa ilə zarafatı BİABIRÇILIQLA BİTDİ - VİDEO


Sertifikat əldə edən dinləyicilər növbəti mərhələdə təhsil almaq şansı qazanıblar\nBakı Mühəndislik Universitetinin (BMU) nəzdində yaradılan Xırdalan Kral Seconq İnstitutunda cari tədris ilinin sentyabr ayından start verilən Koreya dili kurslarına qatılan dinləyicilər kursu başa vurub. Belə ki, onlayn və ödənişsiz formada təşkil olunan kursları müvəffəqiyyətlə bitirən 78 nəfər dinləyici Kral Seconq İnstitutunun (King Sejong Institute) rəsmi sertifikatına layiq görülüb.\nDərslər onlayn formada 10 sentyabr - 30 dekabr (15 həftə) müddətində davam edib. Sertifikat dərslərin 70%-dən çoxunda iştirak edən və imtahan nəticəsi 60 baldan yüksək olan dinləyicilərə təqdim edilib. Sertifikat əldə edənlər onu gələcəkdə Koreyada təhsil almaq və ya işə düzəlməkdə istifadə edə biləcəklər. Bununla yanaşı, kursun növbəti mərhələsində təhsil almaq istədikdə sertifikat alanlara üstünlük veriləcək. Növbəti kurslar isə fevral ayında başlayacaq.\nXatırladaq ki, BMU və Koreyanın İnha Universitetinin arasında 2020/2021-ci tədris ilindən icrasına başlanılan ikili diplom proqramı üzrə əməkdaşlığın digər istiqamətlərindən biri kimi Xırdalan Kral Seconq İnstitutu 2020-ci ilin iyul ayında yaradılıb. İnstitutun yaradılmasında əsas məqsəd Koreya dilinin və mədəniyyətinin öyrədilməsi, həmçinin müəllimlərin, tələbələrin hərtərəfli inteqrasiya olunmalarına kömək göstərməkdir.


“Azəriqaz” tanınmış eksperti də aldatdı — FAKT\nHADİSƏ 01 fev 2021, 00:46\nNeçə müddətdir sosial şəbəkələrdə vətəndaşlara sayğac göstəricilərlə manipulyasiya edilməklə qaza görə artıq ödənişlərin yazılması müzakirə olunur. Əlimdə fakt olmadığı üçün indiyədək nəsə yazmırdım. İndi özüm üzləşdiyim faktı yazıram. Ötən aya qədər işlətdiyim elektron sayğacı dekabrın 18-də gəlib dəyişdilər, kart sistemi ləğv edildi. Yeni sayğac qoyulanda üzərində 200 kub işlənməmiş qaz vardı. Akt tərtib edildi və sayğacı dəyişən şəxslər növbəti ay ödəniş qəbzində həmin 200 kubun nəzərə alınacağını dedilər. Bu gün qəbz gəlib, 743 kuba görə mənə 92 manat borc yazılıb. Bir vacib faktı da deyim: dekabrın 18-də sayğac dəyişəndə mən 2200 kubluq güzəşt limitini keçməmişdim və sayğacdakı 200 kubun 100 kubu da güzəşt limitinə aid idi. Yəni real olaraq sayğacda 150 kub qalırdı və həcmlə mən ili başa vuraraq yenidən 10 qəpiklik güzəştli istehlaka qayıdacaqdım. Qəbzdən görünən odur ki, 92 manatın 44.1 manatı yanvara ayına düşür və 10 qəpiklik tariflə yazır. Acəba, necə olur ki, mən yanvar ayı ərzində cəmi 440 kub işlədirəm, amma dekabrın son 12 günündə 48 manatlıq?"\n"Bəs sayğacda olan 200 kub hara getdi? "Azəriqaz"ın qaynar xətti deyir hələ onu nəzərə ala bilməmişik, əziyyətə qatlaşın gedin Asan Kommunala orda aydınlaşdırın. Bu baş verənləri vətəndaşa qarşı böyük fırıldağın tərkib hissəsi sayıram. Bir örnək deyim: "Barmek" 2002-ci ildə gələndə mənzillər sayğaclaşmadığından otağın ölçüsünə görə özlərinin havadan götürdükləri normativ əsasında pul yazırdı o zamankı dövlət şirkəti. "Barmek" sayğaclaşdırma apardı və mənə məktub göndərdi ki, sayğac istifadəyə başlayanadək filan qədər borcunuz qalıb, 1 il ərizndə hissə-hissə ödəmək üçün sizə imkan tanıyırıq. 2-3 ay keçmişdi, artıq sayğac real olaraq nə qədər istehlak etdiyimizi təyin edirdi. Bu dəfə "Barmek"dən bir məktub da gəldi: monitorinq aparılıb, sayğac göstəriciləri nümayiş etdirir ki, sizə real istehlakınızdan artıq normativ təyin edilib və izafi borc yazılıb. Ona görə də əvvəlki dövr üzrə borclarınız silinir. Təsəvvür edirsiniz, elektron və rəqəmsal imkanların indikilə müqayisədə az qala yox səviyyədə olduğu bir vaxtda faktiki sayğac istehlakını əvvəlki dövrün havadan götürülüb yazılan istehlakı ilə müqayisə edəsən, vətəndaşa haqsız yazılmış borcu siləsən... O şirkəti burdan fırıldaqçı kimi qovdular. Amma indi kartla yüklədiyimiz halal pulumuzu it-bata salıb özümüzü qapılara salırlar, min cür fırıldaqdan çıxırlar" - R.Ağayev bildirib.


Dövlət müstəqilliyimizin qorunub saxlanması ümummilli liderin adı ilə bağlıdır | Xalq Qəzeti\n13.12.2016 10:19 | Oxunma sayı: 905\nUlu öndərimizin "Müstəqilliyimiz əbədidir!" ifadəsinin məntiqində böyük həqiqət vardır. Bu həqiqətin mahiyyətini isə nəsillərdən-nəsillərə ötürülən ümummilli birlik ideyası təşkil edir. Azərbaycan dünyanın qədim dövlətlərindən biridir. Bunu qətiyyətlə qeyd etməyə müasir elmin inkişafı imkan verir. Son dövrlərdə tarix elmi sahəsində aparılan axtarışlar, bu istiqamətdə həyata keçirilən arxeoloji qazıntılar bu fikri sübuta yetirir. Aparılan tədqiqatlar sayəsində burada qədim mədəniyyət nümunələri aşkara çıxarılmışdır və artıq belə bir mövqe qətiləşmişdir ki, etnogenezinə və etnososial durumuna görə Azərbaycan tarixən burada yaşayan xalqların vətənidir. Buna ən real sübüt ümummilli liderimiz Heydər Əliyevin UNESCO-nun qərarı ilə "Kitabi-Dədə Qorqud"un 1300 illik yubileyinin keçirilməsinin təşəbbüskarı olmasıdır. Bununla o, təsdiq etdi ki, bu dastan dünya epos mədəniyyətinin böyük abidəsi olmaqla yanaşı, həm də Azərbaycan xalqının mədəniyyətinin, dövlətçilik ənənələrinin bariz nümunəsidir. Bu mənada müasir Azərbaycan dövlətinin qurucusu Heydər Əliyev Azərbaycanın mədəniyyətinə və siyasətinə tarixi bütövlük kontekstindən qiymət verir.\nBu yazını bütün ömrünü Azərbaycanın xöşbəxt gələcəyinə həsr etmiş, bu yolda hər cür çətinliyə sinə gərmiş, həyatı ilə hər bir Azərbaycan vətəndaşına örnək olan ulu öndərimiz Heydər Əliyevin nəsillərə yadigar qoyub getdiyi fikirlə bitirmək istəyirəm: “...Həmişə fəxr etmişəm, bu gün də fəxr edirəm ki, mən azərbaycanlıyam”!


“Döyüş burda başladı, Qarabağda qələbə ilə bitdi”: Polad Həşimovun şəhid olduğu postdan - REPORTAJ » .::azpress.info.az::.\n“Döyüş burda başladı, Qarabağda qələbə ilə bitdi”: Polad Həşimovun şəhid olduğu postdan - REPORTAJ\nAPA TV-nin media-turda iştirak edən əməkdaşı xəbər verir ki, jurnalistlər əvvəlcə Tovuzda yerləşən N saylı hərbi hissədə olub, əsgər yataqxanasına baş çəkib, zabitlərin, əsgərlərin məişət şəraiti ilə tanış olublar. Media nümayəndələri hərbi hissə heyəti ilə birlikdə yemək də yeyiblər.\nJurnalistlər ərazi ilə tanış olub. Burada Azərbaycan Ordusunun hərbi qulluqçuları düşmən tərəfi müşahidə edir. Məntəqədə düşmən tərəfi müşahidə edən kiçik çavuş Vüqar Məmmədov şərəf və qürur hissi ilə düşmənlə üzbəüz xidmət apardığını deyir: “Düşmən indi bu istiqamətdə atəşkəs rejimini pozmur. Bizim üçün çox qürurludur ki, döyüş vaxtı düşməni susdurduq. Düşmənin mövqelərini darmadağın etdik. Hazırda görürsünüz ki, düşmən mövqelərini bərpa edə bilmir. Hələ də iş aparırlar. Biz buradan müasir cihazlarla düşməni tam aydın müşahidə edirik, ərazi nəzarətimiz altındadır”.\nDigər postda xidmət aparan kiçik çavuş Elgün Məmmədov döyüşdə ordumuzun göstərdiyi şücaətlərdən danışır: “2020-ci ilin iyun ayının 12-si günorta saatları idi, düşmən yenə öz təxribatını həyata keçirmək üçün ön xətt böyü bütün mövqelərimizi iriçaplı silahlardan atəşə tutmağa başladı. Həmçinin Tovuz rayonun sərhəddə yerləşən kəndlərinə minaatanlardan atəş açdırdılar. Bizə komandalıq tərəfindən verilən tapşırıqlar əsasında düşmənin ön xətt boyu hücuma keçən 100-dən artıq canlı qüvvəsinə, texnikasına və atəş mövqelərinə ziyan vurduq. Bu döyüşlər nəticəsində bəzi döyüş yoldaşlarımız Elşad Məmmədov, Vüqar Sadıqov və Xəyal Daşdəmirov döyüşdə qəhrəmancasına şəhid oldular. İndi dayandığımız postda düşmənin təxribat törətməsi mümkün deyil. Hər tərəf daimi nəzarət altındadır”.\nHəmin vaxt “Mübariz postu”ndan səngərdə xidmət aparan hərbi qulluqçumuz baş leytenant Ülvi Vəlizadə Tovuz döyüşlərinin canlı şahidi olub: “Təxminən günorta vaxtları idi. Şəxsi heyət nahara hazırlaşan zaman xəbər gəldi ki, düşmən atəşkəs rejimini pozub. Xüsusən də Babadağ istiqamətində atəşkəs pozulub. Elə günorta vaxtlarında mövqeyə, döyüş gedən ərazilərə qalxdıq. Bununla da demək olar ki, Tovuz döyüşləri başladı. Təbii ki, bir hərbi qulluqçu kimi real döyüşdə iştirak etmək, vətən torpağını qorumaq şərəflidir. Hər bir hərbi qulluqçu arzulayar ki, o anı, o hissləri yaşasın. Döyüşdə düşmən layiqli cavabını aldı. Onlar bu istiqaməti götürmək istəyirdi. Amma arzularına çata bilmədilər. Çünki biz istər texnikamız, istər canlı qüvvəmizlə onların lazımı cavabını verdik. Düşmən susduruldu, onları irəliləməyə qoymadıq. Düşmən bu postu ələ keçirtmək istəyirdi. Çünki bu ərazi yüksəklik olduğu üçün onlar üçün daha əlverişli idi. Rəhmətlik general-mayor Polad Həşimov döyüşlər vaxtı səhər-səhər yanımıza gəlmişdi. Şəxsi heyətlə söhbət edəndən sonra keçdi şəhid olduğu posta. Günorta eşitdik ki, general şəhid olub. Sonradan düşmən bu istiqamətdə atəşkəs rejimini pozmağa can atmayıb. Heç can ata da bilməz. Bura düşmənin qarşısında duran əsas mövqedir. İyul döyüşləri zamanı döyüş gedən postdur”.\nMedia nümayəndələri səngərlə tanışlıqdan sonra şiddətli döyüşlərin getdiyi “Mübariz postu”nda olublar. Postla düşmən mövqeyi arasında məsafə çox yaxındır. Buradan erməni postları və kəndləri aydın görünür. Ötən ilin iyulunda düşmən həmin mövqelərdən Azərbaycan mövqelərini atəşə tutub. Bu döyüşlərdə bölmələrimizin qarşısında düşmən mövqelərini ələ keçirmək və ya hansısa istiqamətdə irəliləmək kimi məqsəd olmayıb, onlar yalnız düşmənin təxribatının qarşısını alıb, hücumlarını dəf ediblər.\nİyul döyüşlərində düşmənin arzusu Azərbaycan yeni torpaqlarını ələ keçirtmək olub. Lakin Müzəffər Azərbaycan Ordusu mənfur düşmənin arzusunu ürəyində qoyub. Həmin döyüşlərdə düşmən hücumunun qarşısını alarkən Azərbaycan Ordusunun 12 hərbi qulluqçusu - general-mayor Polad Həşimov, polkovnik İlqar Mirzəyev, mayor Namiq Əhmədov, mayor Anar Novruzov, baş leytenant Rəşad Mahmudov, gizir İlqar Zeynallı, gizir Yaşar Babayev, müddətdən artıq hərbi xidmət qulluqçuları - əsgər Elçin Mustafazadə, çavuş Vüqar Sadıqov, əsgər Nazim İsmayılov, baş əsgər Elşad Məmmədov və əsgər Xəyyam Daşdəmirov qəhrəmancasına şəhid olublar.\n“Mübariz postu”nun tağım komandiri, leytenant Aqşin Alıyev general-mayor Polad Həşimovla birlikdə şəhid olan hərbi qulluqçularımızı ərazidən çıxarıb. O, Polad Həşimovun haqqında danışanda göz yaşlarına hakim ola bilmir: “12 iyuldan 17 iyula qədər ermənilər atəşkəsi pozub, hücuma keçirdi. Atəşkəs pozulduğu vaxtda Polad Həşimov bu mövqedə idi. Onunla bərabər polkovnik İlqar Mirzəyev, mayor Namiq Əhmədov, mayor Anar Novruzov, gizir Yaşar Babayev də bu mövqedə bizimlə bərabər vuruşdular. İyul ayının 14-ü səhər 8 radələrində düşmənin atdığı artilleriya atəşi nəticəsində 5 şəhid verdik. Məlumat gəldi ki, düşmən əks istiqamətdə təxribata keçmək, mövqelərimizə hücum etmək istəyir. Həmin vaxt əsgərlərimiz həyəcan siqnalı komandası ilə öz mövqelərində yerlərini tutdular və düşmənin həmlələrinin qarşısını almağa başladılar. Həmin vaxtı biz şəhid olan 5 nəfəri mövqedən çıxardıq. Döyüş vaxtı keçirdiyim hisslər qürur hissləri idi, çünki, cənab generalımız bizimlə ön xətdə, döyüş mövqeyində bir yerdə vuruşurdu. Kədərimiz isə o oldu ki, cənab general və daha bir neçə igid hərbçimiz şəhid oldu”.\nKiçik çavuş Emin Mövsümov da iyul döyüşlərində fədakarlıq göstərib. O döyüşləri belə xatırlayır: “Düşmən təxribata cəhd etsə də, yetərincə cavabını aldı. Əvvəlcə xırda avtomat və pulemyotlardan atmağa başladılar. Biz qarşılıq verincə 60, 82, 120 minaatanlardan atmağa başladılar. İyulun 14-də general Polad Həşimov 120 mm-lik minaatandan atılan mərmidən şəhid oldu. Həmin ərəfədə düşmən itki verib mövqeyi tərk edəcəyimizi düşündü. Amma biz komandirin əmri ilə lazım olan cavabı verdik. Şəhidlərimizi çıxardıq. Düşməni bir adım da olsa, torpaqlarımıza doğru addım atmağa qoymadıq. Həmin vaxt çox qürurverici hisslər keçirirdik. Döyüş burda başladı, Qarabağda qələbə ilə bitdi”.\nPolkovnik-leytenant Aqil Cəfərov da Tovuz döyüşlərində “Mübariz postu”nda vuruşub. Hərbçi deyir ki, ermənilər həmin vaxt kəndlərimizi, mülki sakinlərimizi hədəfə alırdılar: “Ağdam kənd sakinlərindən biri - 76 yaşlı Əziz Əliyev evinə düşən mərmi nəticəsində şəhid oldu. Tovuz kəndlərində yerləşən evlərə onlarla top mərmiləri düşdü. Ancaq biz bu təxribata uymadıq, onların mülki sakinlərini təhlükə altında qoymadıq. Mərdcəsinə qarşılarını aldıq, Ordumuzun gücünü göstərdik”.\nMüdafiə Nazirliyinin təşkilatçılığı ilə “Tovuz döyüşləri - Qələbəyə aparan ...\nOxunub - 30 Tarix- 12-07-2021, 20:41


Azərbaycan Prezidentinin Rəsmi internet səhifəsi - SƏNƏDLƏR » Bəyanatlar\nAzərbaycan və Türkiyə prezidentlərinin mətbuat üçün bəyanatları\n24 aprel 2018, 16:11\nTürkiyə Prezidenti Rəcəb Tayyib Ərdoğanın bəyanatı\n- Əziz qardaşım, cənab İlham Əliyev.\nHörmətli nümayəndə heyətlərinin üzvləri, dəyərli mətbuat nümayəndələri.\nBu gün Azərbaycan Prezidenti cənab İlham Əliyevi Yüksək Səviyyəli Strateji Əməkdaşlıq Şurasının VII iclası münasibətilə Ankarada qəbul etməkdən böyük məmnunluq hissi duyuram.\nDəyərli qardaşıma və nümayəndə heyətinə şəxsən öz adımdan və xalqım adımdan “Xoş gəldiniz!” deyirəm.\nBildiyiniz kimi, cənab İlham Əliyev aprelin 11-də keçirilmiş və böyük səs çoxluğu ilə qələbə qazandığı prezident seçkilərindən sonra ilk səfərini Türkiyəyə edir. Bu rəsmi səfər münasibətilə xalqım adından xüsusi minnətdarlığımı bildirmək istəyirəm.\nİlk növbədə, bu uğur münasibətilə hörmətli Prezident İlham Əliyevi təbrik edirəm. İnşallah, əziz qardaşımın siyasi liderliyi ilə “Can Azərbaycan” inkişaf etməyə, güclənməyə, bölgənin sabitlik zirvəsi kimi parlamağa davam edəcək.\nİnşallah, Türkiyə olaraq bu müddətdə Prezident İlham Əliyevlə birlikdə çiyin-çiyinə hər sahədə - siyasi, hərbi, iqtisadi, ticari, mədəni sahələrdə birgə fəaliyyət göstərməyə və gələcəyi qurmağa davam edəcəyik. Bu məsələdə mövqeyimiz qətidir.\nXatırladığınız kimi, mən də Prezident seçildikdən sonra ilk xarici səfərimi Azərbaycana etmişdim. Bunun ənənə halı alması aramızdakı qardaşlıq əlaqələrinin ən gözəl, ən konkret nümunəsidir. İnşallah, iyunun 24-dən sonra mən də ilk xarici səfərimi Azərbaycana etmək niyyətindəyəm.\nDəyərli mətbuat nümayəndələri, bu gün cənab İlham Əliyevlə həqiqətən səmimi müzakirələr apardıq. Əvvəlcə təkbətək, sonra isə nümayəndə heyətlərinin iştirakı ilə görüşlərimiz oldu. Nümayəndə heyətlərinin iştirakı ilə görüşdə nazirlərimiz apardıqları təkbətək görüşlər barədə bizə məlumat verdilər. Həm iclasın əvvəlində, həm də sonunda biz liderlər öz fikirlərimizi bildirdik.\nÖtən il oktyabrın 30-da - Yüksək Səviyyəli Strateji Əməkdaşlıq Şurasının VI iclasından əvvəl Azərbaycanın paytaxtında Bakı-Tbilisi-Qars dəmir yolu xəttinin açılışını etdik. Dünyanın ən mühüm nəqliyyat dəhlizlərindən biri olan bu xəttin səmərəli şəkildə istifadəsi istiqamətində işlərimiz davam edir. İnşallah, bu fəaliyyətimizi çox qısa müddətdə başa çatdıracağıq. Gələcək üçün yeni layihələrimiz var, onları da həyata keçirəcəyik. Təbii ki, bunlardan ən mühümü iqtisadi sahədə milli valyutaya keçməyimiz olacaq.\nBununla yanaşı, yenə də birlikdə həyata keçirməyi nəzərdə tutduğumuz layihələr var ki, bunlar çox əhəmiyyətlidir. Təbii ki, hazırda önümüzdəki ən böyük layihə məlumdur. Yaxın vaxtlarda Transanadolu təbii qaz kəməri - TANAP-ın açılışını edəcəyik. Bu açılış mərasimi, inşallah, iyunun əvvəllərində olacaq. Bu, seçkiöncəsi həm xalqımıza, həm də bütün dünyaya bizim ən yaxşı müjdəmiz olacaq.\nCənub Qaz Dəhlizinin mühüm tərkib hissəsi olan TANAP layihəsi yalnız Türkiyə ilə Azərbaycan arasında təbii qaz mübadiləsini nəzərdə tutmur, eyni zamanda, bütün Avropanın enerji təhlükəsizliyinə töhfə verəcək. Digər tərəfdən, hazırda İzmirin Əliağa rayonunda inşası davam edən “Star” neft emalı zavodunun tikintisi də yaxın vaxtlarda başa çatacaq. İnşallah, onun da açılışını sentyabr-oktyabr aylarında yenə qardaşımla birgə edəcəyik. Beləliklə, Azərbaycan Türkiyədə ən böyük investora çevrilir. Beləliklə, Türkiyədə bir nömrəli sərmayəçi Azərbaycan olacaq. İqtisadi və ticari əlaqələrimizin daha da inkişaf etdirilməsi prioritet hədəfimizdir. Burada ən mühüm məqsəd müdafiə sənayesi sahəsində birlikdə atacağımız addımlar olacaq.\nTəbii ki, bu gün əslində önəmli bir addım atdıq. Preferensial ticarət sazişi üzrə müzakirələrə dair Anlaşma Memorandumunun imzalanmasından böyük məmnunluq duyduğumu xüsusi vurğulamaq istəyirəm. İnanıram ki, memorandumu qısa müddətdə həyata keçirəcəyik. İkitərəfli əlaqələrimizlə yanaşı, Azərbaycanla birlikdə Gürcüstan, Türkmənistan, İran və Pakistanla yaratdığımız üçtərəfli əməkdaşlıq formatı da çox mühüm əhəmiyyət kəsb edir. Bu formatlar ölkələrimiz və regionumuz üçün faydalı olacaq layihələrin davam və inkişaf etdirilməsi baxımından böyük əhəmiyyət kəsb edir.\nDəyərli mətbuat nümayəndələri, 2018-ci il mayın 28-də 1918-ci ildə müstəqilliyini elan etmiş Azərbaycan Xalq Cümhuriyyətinin 100 illik yubileyi qeyd olunacaq. Bu yubiley münasibətilə bütün Azərbaycan xalqını indidən təbrik etmək istəyirəm. Eyni zamanda, bu müstəqilliyin möhkəmlənməsində və Azərbaycanın sərhədlərinin müəyyənləşməsində töhfəsi olan Qafqaz İslam Ordusu da 100 il əvvəl yaradılıb. 2018-ci ildə Qafqaz İslam Ordusunun qəhrəman şəhidlərinin xatirəsini də layiqincə anmaq üçün ölkələrimiz lazımi hazırlıq işləri görür. “Bir millət, iki dövlət” kəlamı boş yerdən yaranmayıb. Bu kəlama görə Heydər Əliyevi rəhmətlə anırıq. Bu ifadənin altında əziz şəhidlərimizin qanları ilə yazdıqları imza var. Çanaqqala dastanında Bakının qurtuluşunda məhz bu qardaşlıq ruhuna şahid oluruq. Ölkələrimiz arasında əməkdaşlıq və həmrəylik bu gün də eyni anlayışla davam edir. Biz ortaq mövqeyimizi Dağlıq Qarabağ məsələsində də, Afrində də bütün dünyaya eyni ilə göstərmişik. 2016-cı il 15 iyul xain dövlət çevrilişi cəhdindən dərhal sonra bizə dəstək verən ilk liderlərdən biri dəyərli qardaşım İlham Əliyev olub.\nAzərbaycan bu gün başda “FETÖ” olmaqla, terror təşkilatları ilə mübarizəmizdə bizə ən çox dəstək verən ölkədir. Türkiyə Silahlı Qüvvələrinin “Zeytun budağı” əməliyyatı zamanı da istər Azərbaycan hökuməti, istərsə də Azərbaycan xalqı hər zaman bizim yanımızda oldu. Biz də Dağlıq Qarabağ məsələsini lap əvvəllərdən öz problemimiz olaraq qəbul etdik. Dağlıq Qarabağ münaqişəsinin Azərbaycanın ərazi bütövlüyü və sərhədlərinin toxunulmazlığı prinsipləri əsasında, BMT Təhlükəsizlik Şurasının qətnamələri çərçivəsində təcili həlli ən böyük arzumuzdur. Bu məsələdə Azərbaycana verdiyimiz dəstəyi bundan sonra da qətiyyətlə davam etdirəcəyik. Hərbi və müdafiə sənayesi sahələrindəki əməkdaşlığımızı da gücləndirməkdə qərarlıyıq.\nDəyərli qonaqlar, Yüksək Səviyyəli Strateji Əməkdaşlıq Şurasının VII iclası həm aramızdakı əlaqələrimizin müzakirə edilməsi, həm də mühüm qərarların verilməsi baxımından son dərəcə faydalı oldu. Bir az əvvəl imzalanan sənədlər bunun təsdiqidir. Burada müzakirə etdiyimiz bütün məsələləri həyata keçirməyə çalışacağıq və strateji münasibətlərimizi daha da genişləndirmək üçün bütün imkanlarımızdan istifadə edəcəyik.\nBu düşüncələrlə qardaşım cənab İlham Əliyevə və nümayəndə heyətinə bir daha “Türkiyəyə xoş gəldiniz!” deyirəm. Buradan bütün azərbaycanlı qardaşlarımı ən səmimi duyğularla salamlayıram.\n-Əziz qardaşım, hörmətli cənab Prezident.\nİlk növbədə, əziz qardaşım, mənə və nümayəndə heyətinə göstərdiyiniz qonaqpərvərliyə görə Sizə minnətdaram. Siz qeyd etdiyiniz kimi, prezident seçkilərindən sonra mən ilk səfərimi qardaş ölkəyə etmişəm. Bu, təbiidir. Siz də qeyd etdiyiniz kimi, bu, bir ənənədir. Bu ənənə onu göstərir ki, bu gün Türkiyə və Azərbaycan dünya çapında bir-birinə ən yaxın olan ölkələrdir, ən yaxın müttəfiqlərdir.\nMəni prezident seçkilərində qazandığım qələbə münasibətilə ilk təbrik edən lider əziz qardaşım olmuşdur. Bir həftə bundan əvvəl Bakıda andiçmə mərasimi keçirildi, iki gün bundan öncə hökumətin formalaşması başa çatdı və dünən mən artıq Ankarada idim. Dünən əziz qardaşımla görüşləri başladıq, bu gün davam etdik. Bugünkü mərasim, dünən və bu gün aparılan müzakirələr bir daha onu göstərir ki, Türkiyə ilə Azərbaycanın birliyi, qardaşlığı, dostluğu möhkəmdir və onun çox böyük gələcəyi vardır.\nİlk növbədə, əziz qardaşımı və bütün qardaş türk xalqını əldə edilmiş uğurlar münasibətilə ürəkdən təbrik etmək istəyirəm. Əziz qardaşımın liderliyi sayəsində Türkiyə böyük və şərəfli yol keçmişdir. Biz - Azərbaycanda Türkiyəni sevən insanlar qardaş ölkədə inkişaf proseslərini çox böyük sevinclə qarşılayırıq. Prezident Rəcəb Tayyib Ərdoğanın dövründə Türkiyənin iqtisadi, siyasi, sosial inkişafı bizi ürəkdən sevindirir. Türkiyə bu gün dünya çapında bir gücdür və getdikcə bu güc daha da böyüyür, dostlar sevinir, istəməyənlərin isə kefi pozulur. Biz Azərbaycanda böyük sevinc hissi ilə Türkiyənin inkişafını görürük. Əminəm ki, Türkiyə bundan sonra da yalnız və yalnız uğurlar, qələbələr yolu ilə gedəcəkdir. Fürsətdən istifadə edərək, əziz qardaşımı seçkilərdən sonra ilk səfərini Azərbaycana etməyə dəvət edirəm ki, bu ənənə bundan sonra da yaşasın.\nBiz bütün məsələlərdə bir yerdəyik. Mən qeyd etdiyim kimi, bu gün dünya çapında ikinci belə ölkələr tapılmaz ki, bir-birinə bu qədər yaxın olsun. Həm etnik köklər, mədəniyyət, tarix və həm də ortaq maraqlar baxımından da biz daim bir yerdəyik.\nErmənistan-Azərbaycan, Dağlıq Qarabağ məsələsinin həllində Türkiyə qədər bizə dəstək verən ikinci ölkə olmamışdır. Türkiyə hər zaman bizimlə bərabərdir, bütün beynəlxalq təşkilatlarda Azərbaycanın haqlı mövqeyini müdafiə edir. Bu dəstək və həmrəylik bizə əlavə güc verir. Ermənistan-Azərbaycan, Dağlıq Qarabağ münaqişəsi beynəlxalq hüququn norma və prinsiplərinə uyğun, BMT Təhlükəsizlik Şurasının qətnamələri əsasında ədalətli həllini tapmalıdır, ölkəmizin ərazi bütövlüyü bərpa edilməlidir.\nAzərbaycan da öz növbəsində bütün beynəlxalq təşkilatlarda Türkiyəni daim dəstəkləyir, Türkiyənin terrorla mücadilə yolunda hər zaman həmrəylik göstərmişdir, hər zaman Türkiyənin yanında olduğunu ifadə etmişdir. “Zeytun budağı” əməliyyatının uğurla keçirilməsi ilə bağlı bütün qardaş türk xalqını təbrik edirəm. Azərbaycan xalqı bu məsələdə də hər zaman həmrəylik göstərmişdir. Bu, bizim ümumi məsələmizdir.\nBu gün Türkiyə və Azərbaycan bizim bölgəmizdə birgə səylərlə çox böyük layihələr gerçəkləşdirir. Əziz qardaşımın dediyi kimi, Bakı-Tbilisi-Qars, TANAP tarixi layihələrdir. Bizim iradəmiz, bizim təşəbbüsümüz və birliyimiz bu layihələri həyata keçirdi. Bu gün biz Avrasiyanın enerji və nəqliyyat xəritəsini yenidən tərtib edirik. Bu layihələr bizim gücümüzü artırır, regional işbirliyini möhkəmləndirir və bölgədə sabitliyi təmin edir. Yəni, bizim birgə həyata keçirdiyimiz təşəbbüslər və layihələr, sadəcə olaraq, iqtisadi məna daşımır, bunların çox böyük siyasi mənası var. Bu layihələr təhlükəsizliyi, sabitliyi möhkəmləndirən layihələrdir. Əminəm ki, bundan sonra da birgə həyata keçirəcəyimiz layihələr uğurla başa çatacaq.\nBiz qarşılıqlı sərmayə qoyuluşunu da artırırıq. Bu günə qədər Azərbaycan Türkiyə iqtisadiyyatına təqribən 14 milyard dollar, Türkiyə isə Azərbaycan iqtisadiyyatına 12 milyard dollardan çox sərmayə qoymuşdur. Ancaq qardaş ölkələrə bu qədər yatırım qoyula bilər. Yaxın gələcəkdə TANAP-ın, “Star” neft emalı zavodunun açılışı, əlbəttə ki, bizim imkanlarımızı daha da artıracaq. Onu da qeyd etməliyəm ki, Azərbaycan sərmayəsi hesabına Ege bölgəsinin ən böyük limanı olan “Petlim” limanı inşa edilibdir. Bu, Türkiyənin üçüncü böyük limanıdır. Biz bu gün güzəştli ticarət anlaşmasının imzalanmasına yaxınlaşdıq. Ümid edirəm ki, yaxın gələcəkdə bu anlaşma imzalanacaq və beləliklə, ticarət dövriyyəsi daha da artacaqdır.\nMüdafiə sahəsində birgə hərbi təlimlər həyata keçirilir. Türkiyənin çox inkişaf etmiş müdafiə sənayesi vardır və biz ordumuzun ehtiyacını, o cümlədən Türkiyədə istehsal olunan hərbi məhsullar hesabına təmin edirik. Bu gün aparılan danışıqlarda qərara gəldik ki, bundan sonra da bu istiqamətdə addımlar atılacaq. Biz görürük ki, Türkiyənin çox inkişaf etmiş müdafiə sənayesi var və istehsal olunan məhsullar ən yüksək standartlara uyğundur.\nBiz bütün sahələrdə - mədəniyyət, təhsil, incəsənət, humanitar sahələrdə daim birlikdəyik. Bizi birləşdirən qədim tarix var, bizi birləşdirən yaxın tarix var. Bu ilin may ayında birinci Azərbaycan Cümhuriyyətinin 100 illiyini qeyd edəcəyik. Ondan sonra biz Qafqaz İslam Ordusunun Azərbaycan Xalq Cümhuriyyətinin Ordusu ilə birlikdə Bakını erməni quldur dəstələrindən azad etməsini birlikdə qeyd edəcəyik. Bu, şanlı tariximizdir. Bu tarix göstərir ki, biz hər zaman bir yerdə olmuşuq, bu gün də bir yerdəyik. Əminəm ki, hər zaman bir yerdə olacağıq.\nƏziz qardaşım, böyük diqqətə və qonaqpərvərliyə görə Sizə bir daha minnətdaram, qardaş türk xalqına daim rifah və tərəqqi arzulayıram. Sağ olun.


2 ildir tam təcrid olunan qadınlar: Nadir xəstəlikdən\n2 ildir tam təcrid olunan qadınlar: Nadir xəstəlikdən əziyyət çəkirlər - FOTOLAR\n15:50 20 May 2022 Oxunub:724\nCOVID-19 pandemiyası milyonlarla insanı evdən işləməyə, dostlar, qohumlarla daha az görüş keçirməyə və həyat tərzində digər dəyişikliklərə getməyə vadar etdi. Məhdudiyyətlər bütün dünyada ildırım surətilə yayıldı.\nLakin son zamanlar məhdudiyyətlər elə surətli şəkildə də aradan qaldırılır. Artıq kütləvi hal almış vaksinasiya, xüsusən də "Omikron" ştamının yaratdığı yeni dalğa azalıb. Bu cür optimist durum isə yaxın aylarda insanların həyatının normal vəziyyətə qayıdacağını vəd edir.\nAncaq pandemiya bəziləri üçün sonu görünməyən təcridi gətirdi...\nMəsələn Variabel İmmun Çatışmazlığından əziyyət çəkən ABŞ-ın Ayova ştatının sakini Sara En Uillet, pandemiyanın başlanmasından bəri 750 gündən çoxdur ki, təcrid olunmuş vəziyyətdə yaşayır.\nYerli saytlar yazır ki, evdə qalmaq onun üçün ölüm-dirim məsələsidir. Qadının əziyyət çəkdiyi Variabel İmmun Çatışmazlığı isə o deməkdir ki, Uillet aşağı səviyyəli qoruyucu antikorlara malikdir və daima ağır şəkildə xəstələnmə riski altındadır.\n- Ölkədə qapanmaların ən çox təsir etdiyi şəxslər bizim kimi Variabel İmmun Çatışmazlığından əziyyət çəkənlərdir. Çünki onsuz da ciddi immun problemi ilə üz-üzəyik bir tərəfdən də sərt şəkildə təcrid olunmaq məcburiyyətində qalırıq. Virusa yoluxanda isə onu daha ağır keçiririk, - Uillet deyib.\nUillet pandemiyadan əvvəl də ictimai yerlərdən maksimum uzaq gəzib. O, pandemiya zamanı ölkə daxilində tətbiq olunan məhdudiyyətlərə əməl edib, maskada gəzib, pik saatlarda alış-verişdən qaçıb və yalnız xüsusi hallarda evi tərk edirmiş.\n"O, tez-tez və asan şəkildə xəstələnir, istər ofisdə olsun, istərsə də böyük bir ailə ilə evdə qalsın məlum xəstəliyi ona əziyyət verib. Pandemiya başlayanda isə o bilirdi ki, əri və oğlu tamamilə təcrid olmaq məcburiyyətində qalacaqlar", - ABC saytı yazıb.\nQeyd edilir ki, 800 günə yaxın tam şəkildə qapanan Uillet kimi ağır xəstəlikdən əziyyət çəkən bir neçə Amerika vətəndaşı da var. Bunlardan Tinu Abayomi-Pol,Çaris Xill,Don Qibson daha çox diqqət çəkib. Ən pisi isə odur ki, 750 gündən sonra onların çoxu yenə də təcrid olunmuş vəziyyətdə yaşayacaq...\nTeqlər: Pandemiya Təcrid